title: 2010/507/ES: Eiropas Parlamenta Lēmums ( 2010. gada 5. maijs ) par kontu slēgšanu attiecībā uz septītā, astotā, devītā un desmitā Eiropas Attīstības fonda 2008. finanšu gadu

text:
               25.9.2010

               LV

               Eiropas Savienības Oficiālais Vēstnesis

               L 252/117

         EIROPAS PARLAMENTA LĒMUMS
   (2010. gada 5. maijs)
   par kontu slēgšanu attiecībā uz septītā, astotā, devītā un desmitā Eiropas Attīstības fonda 2008. finanšu gadu
   (2010/507/ES)
   EIROPAS PARLAMENTS,
   ņemot vērā Komisijas ziņojumu par paveikto darbu attiecībā uz lēmumiem par 2007. gada budžeta izpildes apstiprināšanu (COM(2009) 0526) un tā pielikumu (SEC(2009) 1427),
   ņemot vērā septītā, astotā, devītā un desmitā Eiropas Attīstības fonda 2008. finanšu gada finanšu, kā arī ieņēmumu un izdevumu pārskatus (COM(2009) 0397 – C7-0171/2009),
   ņemot vērā ziņojumu par septītā, astotā, devītā un desmitā Eiropas Attīstības fonda finanšu pārvaldību 2008. finanšu gadā,
   ņemot vērā finanšu informāciju par Eiropas Attīstības fondiem (COM(2009) 0310),
   ņemot vērā Revīzijas palātas 2008. finanšu gada pārskatu par darbībām, ko finansē no septītā, astotā, devītā un desmitā Eiropas Attīstības fonda, kopā ar Komisijas atbildēm (1),
   ņemot vērā deklarāciju par pārskatu ticamību, kā arī par pakārtoto darījumu likumību un pareizību, ko Revīzijas palāta iesniegusi saskaņā ar EK līguma 248. pantu (2),
   ņemot vērā Padomes 2010. gada 16. februāra ieteikumus par apstiprinājumu, kas sniedzams Komisijai attiecībā uz Eiropas Attīstības fondu 2008. finanšu gada darbību īstenošanu (5082/2010 – C7-0056/2010, 5084/2010 – C7-0057/2010, 5085/2010 – C7-0058/2010, 5086/2010 – C7-0059/2010),
   ņemot vērā Partnerattiecību nolīgumu starp Āfrikas, Karību jūras reģiona un Klusā okeāna valstīm, no vienas puses, un Eiropas Kopienu un tās dalībvalstīm, no otras puses, kurš tika parakstīts 2000. gada 23. jūnijā Kotonū (3) un pārskatīts 2005. gada 25. jūnijā Luksemburgā (4),
   ņemot vērā Padomes 2001. gada 27. novembra Lēmumu 2001/822/EK par aizjūras zemju un teritoriju asociāciju ar Eiropas Kopienu (Lēmums par aizjūras asociāciju) (5), kas grozīts ar Padomes Lēmumu 2007/249/EK (6),
   ņemot vērā 33. pantu Iekšējā nolīgumā, kuru 1995. gada 20. decembrī noslēdza dalībvalstu valdību pārstāvji, tiekoties Padomes sanāksmē, par Kopienas atbalsta finansēšanu un administrēšanu saskaņā ar Ceturtās ĀKK un EK konvencijas Otro finanšu protokolu (7),
   ņemot vērā 32. pantu Iekšējā nolīgumā, kuru 2000. gada 18. septembrī noslēdza dalībvalstu valdību pārstāvji, tiekoties Padomes sanāksmē, par Kopienas atbalsta finansēšanu un administrēšanu saskaņā ar Finanšu protokolu, kas pievienots Partnerattiecību nolīgumam starp Āfrikas, Karību jūras reģiona un Klusā okeāna valstīm un Eiropas Kopienu un tās dalībvalstīm, kurš parakstīts Kotonū (Beninā) 2000. gada 23. jūnijā, un finansiālas palīdzības piešķiršanu aizjūras zemēm un teritorijām, kam piemēro EK līguma ceturto daļu (8),
   ņemot vērā EK līguma 276. pantu un Līguma par Eiropas Savienības darbību 319. pantu,
   ņemot vērā 74. pantu 1998. gada 16. jūnija Finanšu regulā, kas attiecas uz sadarbību attīstības finansēšanas jomā atbilstīgi Ceturtajai ĀKK un EK konvencijai (9),
   ņemot vērā 119. pantu 2003. gada 27. marta Finanšu regulā, ko piemēro devītajam Eiropas Attīstības fondam (10),
   ņemot vērā 142. pantu Padomes 2008. gada 18. februāra Regulā (EK) Nr. 215/2008 par Finanšu regulu, ko piemēro desmitajam Eiropas Attīstības fondam (11),
   ņemot vērā Reglamenta 76. pantu un 77. panta trešo ievilkumu, kā arī VI pielikumu,
   ņemot vērā Budžeta kontroles komitejas ziņojumu un Attīstības komitejas atzinumu (A7-0063/2010),

               1.

               konstatē, ka septītā, astotā, devītā un desmitā Eiropas Attīstības fonda galīgie gada pārskati ir tādi, kā norādīts Revīzijas palātas gada pārskata 1. tabulā;

               2.

               apstiprina kontu slēgšanu attiecībā uz septītā, astotā, devītā un desmitā Eiropas Attīstības fonda 2008. finanšu gadu;

               3.

               uzdod priekšsēdētājam nosūtīt šo lēmumu Padomei, Komisijai, Eiropas Savienības Tiesai, Revīzijas palātai un Eiropas Investīciju bankai, kā arī nodrošināt tā publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Jerzy BUZEK

            Ģenerālsekretārs

         Klaus WELLE

      (1)  OV C 269, 10.11.2009., 257. lpp.

      (2)  OV C 274, 13.11.2009., 235. lpp.

      (3)  OV L 317, 15.12.2000., 3. lpp.

      (4)  OV L 287, 28.10.2005., 4. lpp.

      (5)  OV L 314, 30.11.2001., 1. lpp., un OV L 324, 7.12.2001., 1. lpp.

      (6)  OV L 109, 26.4.2007., 33. lpp.

      (7)  OV L 156, 29.5.1998., 108. lpp.

      (8)  OV L 317, 15.12.2000., 355. lpp.

      (9)  OV L 191, 7.7.1998., 53. lpp.

      (10)  OV L 83, 1.4.2003., 1. lpp.

      (11)  OV L 78, 19.3.2008., 1. lpp.


title: Padomes Lēmums (1996. gada 26. aprīlis) par Nolīguma slēgšanu starp Eiropas Kopienu un Korejas Republiku par sadarbību un savstarpējo administratīvo palīdzību muitas lietās

text:
Svarīgs juridisks paziņojums

|

31997D0291

Oficiālais Vēstnesis L 121 , 13/05/1997 Lpp. 0013 - 0013

		Padomes lēmums(1996. gada 26. aprīlis)par Nolīguma slēgšanu starp Eiropas Kopienu un Korejas Republiku par sadarbību un savstarpējo administratīvo palīdzību muitas lietās(97/291/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu, jo īpaši tā 113. pantu saistībā ar 228. panta 2. punkta pirmo teikumu,ņemot vērā Komisijas priekšlikumu,tā kā 1993. gada 5. aprīlī Padome pilnvaroja Komisiju Kopienas vārdā veikt pārrunas par muitas sadarbības nolīgumiem ar dažiem Kopienas galvenajiem tirdzniecības partneriem;tā kā jāapstiprina Nolīgums starp Eiropas Kopienu un Korejas Republiku par sadarbību un savstarpējo administratīvo palīdzību muitas lietās,IR PIEŅĒMUSI ŠO LĒMUMU.1. pantsAr šo Kopienas vārdā tiek apstiprināts Nolīgums starp Eiropas Kopienu un Korejas Republiku par sadarbību un savstarpējo administratīvo palīdzību muitas lietās.Nolīguma teksts pievienots šim lēmumam.2. pantsKopiena kopā ar dalībvalstu pārstāvjiem pārstāv Kopienu Apvienotajā muitas sadarbības komitejā, kas izveidota saskaņā ar nolīguma 15. pantu.3. pantsAr šo Padomes priekšsēdētājam tiek dotas tiesības iecelt personas, kas ir pilnvarotas parakstīt nolīgumu Kopienas vārdā.4. pantsPadomes priekšsēdētājs Kopienas vārdā sniedz nolīguma 19. pantā noteikto paziņojumu.5. pantsŠo lēmumu publicē Eiropas Kopienu Oficiālajā Vēstnesī.Briselē, 1996. gada 26. aprīlīPadomes vārdā —priekšsēdētājsE. Kenny--------------------------------------------------


title: 2006/537/EK: Padomes Lēmums ( 2004. gada 29. aprīlis ), lai parakstītu un provizoriski piemērotu Protokolu Partnerības un sadarbības nolīgumam, ar ko izveido partnerību starp Eiropas Kopienām un to dalībvalstīm, no vienas puses, un Ukrainu, no otras puses (PSN), lai ņemtu vērā Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanos PSN, kā arī attiecībā uz pielāgojumiem PSN

text:
               16.8.2006

               LV

               Eiropas Savienības Oficiālais Vēstnesis

               L 224/15

         PADOMES LĒMUMS
   (2004. gada 29. aprīlis),
   lai parakstītu un provizoriski piemērotu Protokolu Partnerības un sadarbības nolīgumam, ar ko izveido partnerību starp Eiropas Kopienām un to dalībvalstīm, no vienas puses, un Ukrainu, no otras puses (PSN), lai ņemtu vērā Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanos PSN, kā arī attiecībā uz pielāgojumiem PSN
   (2006/537/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu, un jo īpaši tā 44. panta 2. punktu, 47. panta 2. punkta pēdējo teikumu, 55. pantu, 57. panta 2. punktu, 71. pantu, 80. panta 2. punktu, 93., 94., 133. un 181.a pantu saistībā ar 300. panta 2. punkta pirmās daļas pirmo teikumu,
   ņemot vērā 2003. gada 16. aprīļa Pievienošanās līgumu, un jo īpaši tā 2. panta 3. punktu,
   ņemot vērā Pievienošanās līgumam pievienoto Aktu, un jo īpaši tā 6. panta 2. punktu,
   ņemot vērā Komisijas priekšlikumu,
   tā kā:

               (1)

               Padome 2003. gada 8. decembrī pilnvaroja Komisiju Kopienas un tās dalībvalstu vārdā apspriest ar Ukrainu Protokolu Partnerības un sadarbības nolīgumam, lai ņemtu vērā Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanos Eiropas Savienībai, kā arī nodrošināt dažus tehniskus pielāgojumus, kas saistīti ar Eiropas Savienības institucionālo un tiesisko attīstību.

               (2)

               Puses ir apspriedušas protokolu, un tagad tas būtu jāparaksta Eiropas Kopienas un tās dalībvalstu vārdā, paredzot tā noslēgšanu kādā vēlākā datumā.

               (3)

               Protokols būtu provizoriski jāpiemēro no pievienošanās dienas, kamēr tiek pabeigtas atbilstīgās procedūras tā formālai noslēgšanai,

         IR NOLĒMUSI ŠĀDI.
   1. pants
   Ar šo Padomes priekšsēdētājs tiek pilnvarots norīkot personu vai personas, kuras ir tiesīgas Eiropas Kopienas un tās dalībvalstu vārdā parakstīt Protokolu Partnerības un sadarbības nolīgumam, ar ko izveido partnerību starp Eiropas Kopienām un to dalībvalstīm, no vienas puses, un Ukrainu, no otras puses, lai ņemtu vērā Čehijas Republikas, Igaunijas Republikas, Kipras Republikas, Ungārijas Republikas, Latvijas Republikas, Lietuvas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanos Eiropas Savienībai, ņemot vērā tā noslēgšanu kādā vēlākā datumā.
   Protokola teksts ir pievienots šim lēmumam (1).
   2. pants
   Līdz tā spēkā stāšanās dienai protokolu provizoriski piemēro no pievienošanās dienas.

      Luksemburgā, 2004. gada 29. aprīlī

            Padomes vārdā –

            priekšsēdētājs

         E. HEINÄLUOMA

      (1)  Skatīt šā Oficiālā Vēstneša 16. lpp.
   PROTOKOLS,
   kurš pievienots Partnerības un sadarbības nolīgumam starp Eiropas Kopienām un to dalībvalstīm, no vienas puses, un Ukrainu, no otras puses (PSN), par Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanos PSN un par PSN pielāgojumiem
   BEĻĢIJAS KARALISTE,
   ČEHIJAS REPUBLIKA,
   DĀNIJAS KARALISTE,
   VĀCIJAS FEDERATĪVĀ REPUBLIKA,
   IGAUNIJAS REPUBLIKA,
   GRIEĶIJAS REPUBLIKA,
   SPĀNIJAS KARALISTE,
   FRANCIJAS REPUBLIKA,
   ĪRIJA,
   ITĀLIJAS REPUBLIKA,
   KIPRAS REPUBLIKA,
   LATVIJAS REPUBLIKA,
   LIETUVAS REPUBLIKA,
   LUKSEMBURGAS LIELHERCOGISTE,
   UNGĀRIJAS REPUBLIKA,
   MALTAS REPUBLIKA,
   NĪDERLANDES KARALISTE,
   AUSTRIJAS REPUBLIKA,
   POLIJAS REPUBLIKA,
   PORTUGĀLES REPUBLIKA,
   SLOVĒNIJAS REPUBLIKA,
   SLOVĀKIJAS REPUBLIKA,
   SOMIJAS REPUBLIKA,
   ZVIEDRIJAS KARALISTE,
   LIELBRITĀNIJAS UN ZIEMEĻĪRIJAS APVIENOTĀ KARALISTE,
   še turpmāk – “dalībvalstis”, kuras pārstāv Eiropas Savienības Padome, un
   EIROPAS KOPIENA UN EIROPAS ATOMENERĢIJAS KOPIENA,
   še turpmāk – “Kopienas”, kuras pārstāv Eiropas Savienības Padome un Eiropas Komisija,
   no vienas puses, un
   UKRAINA,
   no otras puses,
   turpmāk šajā protokolā – “Puses”,
   ŅEMOT VĒRĀ Līgumu starp Beļģijas Karalisti, Dānijas Karalisti, Vācijas Federatīvo Republiku, Grieķijas Republiku, Spānijas Karalisti, Francijas Republiku, Īriju, Itālijas Republiku, Luksemburgas Lielhercogisti, Nīderlandes Karalisti, Austrijas Republiku, Portugāles Republiku, Somijas Republiku, Zviedrijas Karalisti, Lielbritānijas un Ziemeļīrijas Apvienoto Karalisti (Eiropas Savienības dalībvalstīm) un Čehijas Republiku, Igaunijas Republiku, Kipras Republiku, Latvijas Republiku, Lietuvas Republiku, Ungārijas Republiku, Maltas Republiku, Polijas Republiku, Slovēnijas Republiku un Slovākijas Republiku par Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanos Eiropas Savienībai, kurš parakstīts Atēnās 2003. gada 16. aprīlī un kurš stāsies spēkā 2004. gada 1. maijā;
   ŅEMOT VĒRĀ jauno situāciju attiecībās starp Ukrainu un Eiropas Savienību, kas izriet no desmit jaunu dalībvalstu pievienošanās ES un paver jaunas iespējas un rada izaicinājumus Ukrainas un ES sadarbībai;
   ŅEMOT VĒRĀ Pušu vēlēšanos nodrošināt PSN mērķu sasniegšanu un principu īstenošanu;
   IR VIENOJUŠĀS PAR TURPMĀK IZKLĀSTĪTO.
   1. pants
   Čehijas Republika, Igaunijas Republika, Kipras Republika, Latvijas Republika, Lietuvas Republika, Ungārijas Republika, Maltas Republika, Polijas Republika, Slovēnijas Republika un Slovākijas Republika ir Puses Partnerības un sadarbības nolīgumā, ar ko izveido partnerību starp Eiropas kopienām un to dalībvalstīm, no vienas puses, un Ukrainu, no otras puses (turpmāk – “Nolīgums”), kas parakstīts Luksemburgā 1994. gada 14. jūnijā un stājās spēkā 1998. gada 1. martā, un attiecīgi tāpat kā citas Kopienas dalībvalstis pieņem un ņem vērā Nolīgumu, tajā pašā dienā parakstītajam Nobeiguma aktam pievienotās kopīgās deklarācijas, deklarācijas un vēstuļu apmaiņas, kā arī 1997. gada 10. aprīļa Protokolu, kas pievienots Nolīgumam un stājās spēkā 2000. gada 12. oktobrī.
   2. pants
   1.   Lai ņemtu vērā nesenās institucionālās pārmaiņas Eiropas Savienībā, Puses vienojas par to, ka pēc Eiropas Ogļu un tērauda kopienas dibināšanas līguma izbeigšanās Nolīgumā ietvertās norādes uz Eiropas Ogļu un tērauda kopienu uzskata par norādēm uz Eiropas Kopienu, kas ir pārņēmusi visas Eiropas Ogļu un tērauda kopienas līgumiskās tiesības un pienākumus.
   2.   Lai ņemtu vērā institucionālās pārmaiņas, kas radušās VVTT/PTO starptautiskajā tirdzniecības sistēmā, Puses vienojas par to, ka Nolīgumā ietvertās atsauces uz VVTT uzskata par atsaucēm uz VVTT 1994 un frāzi “Ukrainas pievienošanās VVTT” saprot kā “Ukrainas pievienošanās PTO”.
   3.   Lai ņemtu vērā Eiropas Enerģētikas hartas līgumiskā pamata attīstību, Puses vienojas par to, ka Nolīgumā ietvertās atsauces uz Eiropas Enerģētikas hartu uzskata par atsaucēm uz Enerģētikas hartas nolīgumu un Enerģētikas hartas Protokolu par energoefektivitāti un ar to saistītiem vides aizsardzības aspektiem.
   3. pants
   Šis Protokols ir Nolīguma sastāvdaļa.
   4. pants
   1.   Kopienas, Eiropas Savienības Padome dalībvalstu vārdā un Ukraina šo Protokolu apstiprina atbilstīgi savām procedūrām.
   2.   Puses viena otrai paziņo par attiecīgo iepriekšējā punktā minēto procedūru pabeigšanu. Apstiprināšanas instrumentus deponē Eiropas Savienības Padomes Ģenerālsekretariātam.
   5. pants
   1.   Šis Protokols stājas spēkā tajā pašā dienā, kad stājas spēkā Pievienošanās līgums, ja visi šā Protokola apstiprināšanas instrumenti ir deponēti pirms minētās dienas.
   2.   Ja pirms minētās dienas nav deponēti visi šā Protokola apstiprināšanas instrumenti, šis Protokols stājas spēkā nākamā mēneša pirmajā dienā pēc tam, kad deponēts pēdējais apstiprināšanas instruments.
   3.   Ja pirms 2004. gada 1. maija nav deponēti visi šā Protokola apstiprināšanas instrumenti, šo Protokolu provizoriski piemēro no 2004. gada 1. maija.
   6. pants
   Nolīguma, Nobeiguma akta un visu tam pievienoto dokumentu tekstu, kā arī 1997. gada 10. aprīļa Nolīguma Protokola tekstu sastāda čehu, igauņu, latviešu, lietuviešu, maltiešu, poļu, slovāku, slovēņu un ungāru valodā.
   Tekstus minētajās valodās pievieno (1) šim protokolam, un tie ir vienlīdz autentiski tekstiem citās valodās, kurās ir sastādīti Nolīguma, Nobeiguma akta un visu tam pievienoto dokumentu teksti, kā arī 1997. gada 10. aprīļa Nolīguma Protokola teksts.
   7. pants
   Šis Protokols ir sastādīts divos eksemplāros angļu, dāņu, čehu, franču, grieķu, holandiešu, igauņu, itāļu, latviešu, lietuviešu, maltiešu, poļu, portugāļu, slovāku, slovēņu, somu, spāņu, ungāru, vācu, zviedru un ukraiņu valodā, un tā teksts visās šajās valodās ir vienlīdz autentisks.

      Hecho en Dublín, el veintinueve de abril de dos mil cuatro.
      V Dublinu dne dvacátého devátého dubna dva tisíce čtyři.
      Udfærdiget i Dublin den niogtyvende april to tusind og fire.
      Geschehen zu Dublin am neunundzwanzigsten April zweitausendundvier.
      Kahe tuhande neljanda aasta aprillikuu kahekümne üheksandal päeval Dublinis.
      Έγινε στο Δουβλίνο, στις είκοσι εννέα Απριλίου δύο χιλιάδες τέσσερα.
      Done at Dublin on the twenty-ninth day of April in the year two thousand and four.
      Fait à Dublin, le vingt-neuf avril deux mille quatre.
      Fatto a Dublino, addì ventinove aprile duemilaquattro.
      Dublinā, divi tūkstoši ceturtā gada divdesmit devītajā aprīlī.
      Priimta du tūkstančiai ketvirtų metų balandžio dvidešimt devintą dieną Dubline.
      Kelt Dublinban, a kétezer-negyedik év április havának huszonkilencedik napján.
      Magħmul f' Dublin fid-disgħa u għoxrin jum ta' April tas-sena elfejn u erbgħa.
      Gedaan te Dublin, de negenentwintigste april tweeduizendvier.
      Sporządzono w Dublinie, dnia dwudziestego dziewiątego kwietnia roku dwa tysiące czwartego.
      Feito em Dublim, em vinte e nove de Abril de dois mil e quatro.
      V Dubline dvadsiatehodeviateho apríla dvetisícštyri.
      V Dublinu, dne devetindvajsetega aprila leta dva tisoč štiri.
      Tehty Dublinissa kahdentenakymmenentenäyhdeksäntenä päivänä huhtikuuta vuonna kaksituhattaneljä.
      Som skedde i Dublin den tjugonionde april tjugohundrafyra.
      Вчинено у Дубліні, двадцять дев'ятого квітня дві тисячі четвертого року.

         Por los Estados miembros
         Za členské státy
         For medlemsstaterne
         Für die Mitgliedstaaten
         Liikmesriikide nimel
         Για τα κράτη μέλη
         For the Member States
         Pour les États membres
         Per gli Stati membri
         Dalībvalstu vārdā
         Valstybių narių vardu
         A tagállamok részéről
         Għall-Istati Membri
         Voor de lidstaten
         W imieniu Państw Członkowskich
         Pelos Estados-Membros
         Za členské štáty
         Za države članice
         Jäsenvaltioiden puolesta
         På medlemsstaternas vägnar
         За Держави-Чпени

         Por las Comunidades Europeas
         Za Evropská společenství
         For De Europæiske Fællesskaber
         Für die Europäischen Gemeinschaften
         Euroopa ühenduste nimel
         Για τις Ευρωπαϊκές Κοινότητες
         For the European Communities
         Pour les Communautés européennes
         Per le Comunità europee
         Eiropas Kopienu vārdā
         Europos Bendrijų vardu
         Az Európai Közösségek részéről
         Għall-Komunitajiet Ewropej
         Voor de Europese Gemeenschappen
         W imieniu Wspólnot Europejskich
         Pelas Comunidades Europeias
         Za Európske spoločenstvá
         Za Evropske skupnosti
         Euroopan yhteisöjen puolesta
         På Europeiska gemenskapernas vägnar
         За Европейські Співтовариства

         Por Ucrania
         Za Ukrajinu
         For Ukraine
         Für die Ukraine
         Ukraina nimel
         Για την Ουκρανία
         For Ukraine
         Pour l'Ukraine
         Per l'Ucraina
         Ukrainas vārdā
         Ukrainos vardu
         Ukrajna részéről
         Għall-Ukrajna
         Voor Oekraïne
         W imieniu Ukrainy
         Pela Ucrânia
         Za Ukrajinu
         Za Ukrajino
         Ukrainan puolesta
         På Ukrainas vägnar
         За Україну

      (1)  Nolīguma tekstu čehu, igauņu, latviešu, lietuviešu, ungāru, maltiešu, poļu, slovāku un slovēņu valodā publicēs vēlāk īpašā Oficiālā Vēstneša izdevumā.


title: Eiropas Parlamenta Lēmums (2010. gada 5. maijs) par Kopuzņēmuma SESAR 2008. finanšu gada budžeta izpildes apstiprināšanu

text:
               25.9.2010

               LV

               Eiropas Savienības Oficiālais Vēstnesis

               L 252/227

         EIROPAS PARLAMENTA LĒMUMS
   (2010. gada 5. maijs)
   par Kopuzņēmuma SESAR 2008. finanšu gada budžeta izpildes apstiprināšanu
   (2010/554/ES)
   EIROPAS PARLAMENTS,
   ņemot vērā Kopuzņēmuma SESAR 2008. finanšu gada galīgos pārskatus,
   ņemot vērā Revīzijas palātas ziņojumu par SESAR Kopuzņēmuma pārskatiem par 2008. gada 31. decembrī slēgto finanšu gadu, ar Kopuzņēmuma atbildēm (1),
   ņemot vērā Padomes 2010. gada 16. februāra ieteikumu (5829/2010 – C7-0060/2010),
   ņemot vērā EK līguma 276. pantu un Līguma par Eiropas Savienības darbību 319. pantu,
   ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,
   ņemot vērā Padomes 2007. gada 27. februāra Regulu (EK) Nr. 219/2007, ar ko izveido Kopuzņēmumu, lai izstrādātu jaunas paaudzes Eiropas gaisa satiksmes pārvaldības sistēmu (SESAR) (3), un jo īpaši tās 4.b pantu,
   ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,
   ņemot vērā Reglamenta 77. pantu un VI pielikumu,
   ņemot vērā Budžeta kontroles komitejas ziņojumu un Transporta un tūrisma komitejas atzinumu (A7-0077/2010),

               1.

               sniedz Kopuzņēmuma SESAR izpilddirektoram apstiprinājumu par Kopuzņēmuma 2008. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Kopuzņēmuma SESAR izpilddirektoram, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Jerzy BUZEK

            Ģenerālsekretārs

         Klaus WELLE

      (1)  OV C 310, 18.12.2009., 9. lpp.

      (2)  OV L 248, 16.9.2002., 1. lpp.

      (3)  OV L 64, 2.3.2007., 1. lpp.

      (4)  OV L 357, 31.12.2002., 72. lpp.
    ---documentbreak---

               25.9.2010

               LV

               Eiropas Savienības Oficiālais Vēstnesis

               L 252/228

         EIROPAS PARLAMENTA REZOLŪCIJA
   (2010. gada 5. maijs)
   ar konstatējumiem, kas ir neatņemama daļa no Lēmuma par Kopuzņēmuma SESAR 2008. finanšu gada budžeta izpildes apstiprināšanu
   EIROPAS PARLAMENTS,
   ņemot vērā Kopuzņēmuma SESAR 2008. finanšu gada galīgos pārskatus,
   ņemot vērā Revīzijas palātas ziņojumu par SESAR Kopuzņēmuma pārskatiem par 2008. gada 31. decembrī slēgto finanšu gadu, ar Kopuzņēmuma atbildēm (1),
   ņemot vērā Padomes 2010. gada 16. februāra ieteikumu (5829/2010 – C7-0060/2010),
   ņemot vērā EK līguma 276. pantu un Līguma par Eiropas Savienības darbību 319. pantu,
   ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,
   ņemot vērā Padomes 2007. gada 27. februāra Regulu (EK) Nr. 219/2007, ar ko izveido Kopuzņēmumu, lai izstrādātu jaunas paaudzes Eiropas gaisa satiksmes pārvaldības sistēmu (SESAR) (3), un jo īpaši tās 4.b pantu,
   ņemot vērā Kopuzņēmuma SESAR finanšu noteikumus, ko valde pieņēma 2007. gada 3. jūlijā (turpmāk tekstā – SESAR finanšu noteikumi),
   ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,
   ņemot vērā Reglamenta 77. pantu un VI pielikumu,
   ņemot vērā Budžeta kontroles komitejas ziņojumu un Transporta un tūrisma komitejas atzinumu (A7-0077/2010),

               A.

               tā kā Revīzijas palāta norāda, ka tā ir guvusi pamatotu pārliecību par to, ka gada pārskati par 2008. finanšu gadu ir ticami un ka pakārtotie darījumi ir likumīgi un pareizi,

               B.

               tā kā Kopuzņēmumu SESAR izveidoja 2007. gada februārī, lai vadītu projektu SESAR (Single European Sky Air Traffic Management Research – Vienotas Eiropas gaisa telpas gaisa satiksmes pārvaldības izpētes programma),

               C.

               tā kā Kopuzņēmums tikai sāk savu darbību un 2008. gadā vēl nebija pilnībā ieviesis iekšējo kontroli un finanšu informācijas sistēmu,

               D.

               tā kā Kopuzņēmumam pieder visi materiālie un nemateriālie aktīvi, ko Kopuzņēmums izveidojis vai kas tam nodoti projekta SESAR izstrādes fāzē saskaņā ar īpašiem nolīgumiem, kuri noslēgti ar projekta dalībniekiem,

               1.

               atzinīgi vērtē to, ka Revīzijas palāta uzskata Kopuzņēmuma SESAR 2008. gada pārskatus par ticamiem un pakārtotos darījumus kopumā par likumīgiem un pareiziem;

               2.

               atzīmē, ka Kopuzņēmums no Eiropas Savienības 2008. gada budžeta saņēma EUR 250 000 000 saistību apropriācijās un EUR 100 900 000 maksājumu apropriācijās;

               3.

               atzīst, ka 2007. un 2008. gads Kopuzņēmumam bija darbības sākšanas periods, ka jaunā Padomes Regula (EK) Nr. 1361/2008 (5), ar ko groza Kopuzņēmuma SESAR pamataktu, tika pieņemta tikai 2008. gada 16. decembrī un ka aizkavējās Eirokontroles sākotnējā iemaksa;

      Budžeta gada pārskata principa neievērošana

               4.

               norāda, ka Kopuzņēmuma valde 2008. gada aprīlī apstiprināja galīgo budžetu laikposmam no 2007. gada augusta līdz 2008. gada decembrim un ka šis lēmums neatbilst gada pārskata principam;

      Budžeta izpilde

               5.

               atzīmē, ka Kopuzņēmuma valdes 2008. gada aprīlī pieņemtais galīgais budžets izrādījās visai nereāls, par ko liecina saistību apropriāciju un maksājumu apropriāciju izlietojuma līmenis – attiecīgi 1 % un 17 %;

               6.

               pauž nožēlu, ka vairākos gadījumos nav notikusi pareiza darījumu kontrole un ka nav ieviesta atbilstoša līgumu un publiskā iepirkuma iekšējā kontrole;

      Aktīvu atspoguļošana bilancē

               7.

               pauž bažas par to, ka pretēji ļoti zemajiem apropriāciju izlietošanas rādītājiem Kopuzņēmumam gada beigās bija ievērojami noguldījumi bankās, tādējādi pārkāpjot budžeta līdzsvara principu;

               8.

               uzstājīgi iesaka Kopuzņēmumam izstrādāt grāmatvedības politiku attiecībā uz projekta izstrādes fāzē izveidotajiem aktīviem;

         SESAR finanšu noteikumi

               9.

               atzinīgi vērtē Revīzijas palātas nodomu sagatavot atzinumu par SESAR finanšu noteikumiem, ko 2007. gada jūlijā pieņēma Kopuzņēmuma valde; uzsver šo noteikumu atbilstību Kopienas struktūru Finanšu pamatregulai, turklāt pievienojas Revīzijas palātas viedoklim, ka ir jāpilnveido noteikumi par budžeta izpildi un pārskatu izklāstu, par iepirkuma procedūrām un iekšējās revīzijas nodrošināšanu; atzīmē arī, ka Kopuzņēmumam ir jāpieņem savu finanšu noteikumu īstenošanas kārtība;

      Gada darbības pārskats

               10.

               uzstājīgi iesaka Kopuzņēmumam ievērot ar Revīzijas palātu saskaņoto gada darbības pārskata iesniegšanas termiņu;

      Iekšējās kontroles sistēmas

               11.

               norāda, ka līdz 2009. gada janvārim netika izveidots iekšējās revīzijas dienests, kas atbilstu attiecīgajiem starptautiskajiem standartiem; aicina Kopuzņēmumu arī nekavējoties izveidot atbilstošas iekšējās kontroles sistēmas saistībā ar iepirkuma procedūrām; īpaši uzsver, ka ir svarīgi sagatavot negadījumu seku novēršanas plānu un izstrādāt datu aizsardzības politiku;

               12.

               atzīmē, ka 2008. finanšu gada pārskatos Kopuzņēmums uzrāda ienākumus no procentiem EUR 148 370 apmērā; ņemot vērā gada pārskatus un ienākumus no procentu maksājumiem, secina, ka Kopuzņēmumam pastāvīgi ir lieli naudas līdzekļu uzkrājumi; pieņem zināšanai, ka Kopuzņēmuma naudas līdzekļu uzkrājumi 2008. gada 31. decembrī veidoja EUR 116 007 569; aicina Komisiju noskaidrot, kā var nodrošināt naudas līdzekļu pārvaldību, pamatojoties uz Kopuzņēmuma faktiskajām vajadzībām, un kādas vispārējas izmaiņas būtu jāizdara, lai ilgtermiņā pēc iespējas samazinātu Kopuzņēmuma naudas līdzekļu uzkrājumus;

               13.

               turklāt atzīmē, ka valdei neizdevās sagatavot amatu sarakstu 2008. gadam.

      (1)  OV C 310, 18.12.2009., 9. lpp.

      (2)  OV L 248, 16.9.2002., 1. lpp.

      (3)  OV L 64, 2.3.2007., 1. lpp.

      (4)  OV L 357, 31.12.2002., 72. lpp.

      (5)  OV L 352, 31.12.2008., 12. lpp.


title: 2013/509/ES: Dalībvalstu valdību pārstāvju Lēmums ( 2013. gada 16. oktobris ), ar ko ieceļ amatā Vispārējās tiesas tiesnesi

text:
               18.10.2013

               LV

               Eiropas Savienības Oficiālais Vēstnesis

               L 277/13

         DALĪBVALSTU VALDĪBU PĀRSTĀVJU LĒMUMS
   (2013. gada 16. oktobris),
   ar ko ieceļ amatā Vispārējās tiesas tiesnesi
   (2013/509/ES)
   EIROPAS SAVIENĪBAS DALĪBVALSTU VALDĪBU PĀRSTĀVJI,
   ņemot vērā Līgumu par Eiropas Savienību un jo īpaši tā 19. pantu,
   ņemot vērā Līgumu par Eiropas Savienības darbību un jo īpaši tā 254. un 255. pantu,
   ņemot vērā Eiropas Atomenerģijas kopienas dibināšanas līgumu un jo īpaši tā 106.a panta 1. punktu,
   tā kā:

               (1)

               Vispārējās tiesas trīspadsmit tiesnešu pilnvaru termiņš beidzās 2013. gada 31. augustā. Līdz ar to būtu jāieceļ jauni tiesneši laikposmam no 2013. gada 1. septembra līdz 2019. gada 31. augustam.

               (2)

               Ir ierosināts atjaunināt Irena PELIKÁNOVÁ kundzes pilnvaru termiņu.

               (3)

               Komiteja, kas izveidota ar Līguma par Eiropas Savienības darbību 255. pantu, ir sniegusi atzinumu par Irena PELIKÁNOVÁ kundzes atbilstību Vispārējās tiesas tiesneša pienākumu veikšanai,

         IR PIEŅĒMUŠI ŠO LĒMUMU.
   1. pants

      Irena PELIKÁNOVÁ kundze tiek iecelta par Vispārējās tiesas tiesnesi laikposmam no 2013. gada 1. septembra līdz 2019. gada 31. augustam.
   2. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Briselē, 2013. gada 16. oktobrī

            priekšsēdētājs

         R. KAROBLIS


title: Padomes Lēmums (1997. gada 17. februāris) attiecībā uz protokola par veterinārajiem jautājumiem noslēgšanu, kas papildina vienošanos vēstuļu apmaiņas veidā starp Eiropas Ekonomikas kopienu un Andoras Firstisti

text:
Svarīgs juridisks paziņojums

|

31997D0345

Oficiālais Vēstnesis L 148 , 06/06/1997 Lpp. 0015 - 0015

		Padomes Lēmums(1997. gada 17. februāris)attiecībā uz protokola par veterinārajiem jautājumiem noslēgšanu, kas papildina vienošanos vēstuļu apmaiņas veidā starp Eiropas Ekonomikas kopienu un Andoras Firstisti(97/345/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu, un jo īpaši tā 113. pantu,ņemot vērā Komisijas priekšlikumu,tā kā jāapstiprina protokols par veterinārajiem jautājumiem, kas papildina starp Eiropas Ekonomikas kopienu un Andoras Firstisti noslēgto vienošanos vēstuļu apmaiņas veidā, kura ir parafēta 1996. gada 18. jūnijā,IR PIEŅĒMUSI ŠO LĒMUMU.1. pantsAr šo Kopienas vārdā apstiprināts protokols par veterinārajiem jautājumiem, kas papildina vienošanos vēstuļu apmaiņas veidā starp Eiropas Ekonomikas kopienu un Andoras Firstisti.Protokola teksts ir pievienots šim lēmumam.2. pantsAr šo Padomes priekšsēdētājs ir pilnvarots izraudzīties personas, kam piešķirtas pilnvaras parakstīt minēto protokolu.3. pantsPadomes priekšsēdētājs Kopienas vārdā uzņemas protokola 4. pantā paredzēto paziņošanu [1].4. pantsVeterinārajā apakšgrupā, kas izveidota ar protokola 2. pantu, Kopienu pārstāv Komisija, kurai palīdz dalībvalstu veterināro dienestu pārstāvji.Apvienotajā komitejā Kopienas nostāju attiecībā uz veterinārās apakšgrupas ieteikumiem nosaka Padome ar kvalificētu balsu vairākumu.5. pantsŠo lēmumu publicē Eiropas Kopienu Oficiālajā Vēstnesī.Briselē, 1997. gada 17. februārīPadomes vārdā —priekšsēdētājsG. Zalm[1] Vienošanās spēkā stāšanās datumu Padomes Ģenerālsekretariāts publicēs Eiropas Kopienu Oficiālajā Vēstnesī.--------------------------------------------------


title: 2010/129/CFSP: Padomes Lēmums 2010/129/KĀDP ( 2010. gada 1. marts ), ar kuru groza Kopējo nostāju 2008/109/KĀDP, ar ko paredz ierobežojošus pasākumus pret Libēriju

text:
               2.3.2010

               LV

               Eiropas Savienības Oficiālais Vēstnesis

               L 51/23

         PADOMES LĒMUMS 2010/129/KĀDP
   (2010. gada 1. marts),
   ar kuru groza Kopējo nostāju 2008/109/KĀDP, ar ko paredz ierobežojošus pasākumus pret Libēriju
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu,
   tā kā:

               (1)

               Padome 2008. gada 12. februārī pieņēma Kopējo nostāju 2008/109/KĀDP, ar ko paredz ierobežojošus pasākumus pret Libēriju (1).

               (2)

               Apvienoto Nāciju Organizācijas Drošības padome 2009. gada 17. decembrī pieņēma Rezolūciju (ANO DPR) 1903 (2009), ar ko atjauno ierobežojošos pasākumus attiecībā uz ceļošanu nākamajam 12 mēnešu laikposmam un groza ierobežojošos pasākumus attiecībā uz ieročiem.

               (3)

               Attiecīgi būtu jāgroza Kopējā nostāja 2008/109/KĀDP.

               (4)

               Ir vajadzīga turpmāka Eiropas Savienības rīcība, lai īstenotu dažus no šiem pasākumiem,

         IR PIEŅĒMUSI ŠO LĒMUMU.
   1. pants
   Kopējo nostāju 2008/109/KĀDP groza šādi.

               1)

               Kopējās nostājas 1. pantu aizstāj ar šādu pantu:
               “1. pants
               Dalībvalstis veic pasākumus, kas vajadzīgi, lai dalībvalstu valstspiederīgajiem vai no dalībvalstu teritorijām, vai izmantojot dalībvalstu karoga kuģus vai gaisa kuģus, aizliegtu veikt tiešu vai netiešu ieroču un ar tiem saistītu materiālu piegādi, pārdošanu vai nodošanu un sniegt jebkādu ar militāro darbību saistītu atbalstu, konsultācijas vai apmācību, tostarp finansējumu vai finansiālu palīdzību, visām nevalstiskām vienībām un personām, kas darbojas Libērijas teritorijā.”

               2)

               Kopējās nostājas 2. pantu aizstāj ar šādu pantu:
               “2. pants
               1.   Kopējās nostājas 1. pantu nepiemēro:

                           a)

                           ieročiem un ar tiem saistītiem materiāliem, kā arī tehniskajai apmācībai un palīdzībai, kas paredzēta vienīgi, lai atbalstītu Apvienoto Nāciju Organizācijas misiju Libērijā (UNMIL), un šīs misijas vajadzībām;

                           b)

                           aizsargtērpiem, tostarp pretšķembu vestēm un militārām aizsargķiverēm, ko Apvienoto Nāciju Organizācijas darbinieki, plašsaziņas līdzekļu pārstāvji, humānās palīdzības un attīstības atbalsta darbinieki un saistītais personāls uz laiku ieved Libērijā tikai personiskai lietošanai;

                           c)

                           citam militāram ekipējumam, kas nav letāls un kas ir paredzēts vienīgi humānām vai aizsardzības vajadzībām, un ar to saistītai tehniskajai palīdzībai un apmācībai, par ko iepriekš paziņots saskaņā ar ANO DPR 1521 (2003) 21. punktu izveidotajai Komitejai (“Sankciju komitejai”).

                     2.   Lai piegādātu, pārdotu vai nodotu ieročus un ar tiem saistītus materiālus vai sniegtu pakalpojumus, kas minēti 1. panta a) un c) apakšpunktā, saņem dalībvalstu kompetento iestāžu atļauju. Dalībvalstis izskata katru 1. punkta a) un c) apakšpunktā minēto piegādi atsevišķi, ņemot vērā visus kritērijus, kas norādīti Padomes Kopējā nostājā 2008/944/KĀDP, ar ko izveido kopīgus noteikumus, kas reglamentē militāru tehnoloģiju un ekipējuma eksporta kontroli (2). Dalībvalstis prasa atbilstīgus drošības pasākumus, lai novērstu iespēju ļaunprātīgi izmantot tādas atļaujas, ko izsniedz saskaņā ar šo punktu, un vajadzības gadījumā izstrādā noteikumus, lai atgūtu piegādātos ieročus un ar tiem saistītos materiālus.
               3.   Dalībvalstis iepriekš paziņo Sankciju komitejai par katru ieroču un ar tiem saistītu materiālu sūtījumu Libērijas valdībai vai par gadījumu, kad Libērijas valdībai ir sniegta palīdzība, konsultācijas vai apmācība saistībā ar militārām darbībām, izņemot 1. punkta a) un b) apakšpunktā minētos gadījumus.

         2. pants
   Šis lēmums stājas spēkā tā pieņemšanas dienā.
   3. pants
   Šo lēmumu publicē Eiropas Savienības Oficiālajā Vēstnesī.

      Briselē, 2010. gada 1. martā

            Padomes vārdā –

            priekšsēdētājs

         D. LÓPEZ GARRIDO

      (1)  OV L 38, 13.2.2008., 26. lpp.

      (2)  OV L 335, 13.12.2008., 99. lpp.”


title: 2010/760/ES: Komisijas Lēmums ( 2010. gada 6. decembris ) par tādu preču importu bez ievedmuitas nodokļa, kuras paredzēts par brīvu izplatīt personām, kas cietušas 2010. gada pavasarī Ungārijā notikušajos plūdos, vai nodot to rīcībā (izziņots ar dokumenta numuru C(2010) 8482)

text:
               8.12.2010

               LV

               Eiropas Savienības Oficiālais Vēstnesis

               L 322/46

         KOMISIJAS LĒMUMS
   (2010. gada 6. decembris)
   par tādu preču importu bez ievedmuitas nodokļa, kuras paredzēts par brīvu izplatīt personām, kas cietušas 2010. gada pavasarī Ungārijā notikušajos plūdos, vai nodot to rīcībā
   (izziņots ar dokumenta numuru C(2010) 8482)
   (Autentisks ir tikai teksts ungāru valodā)
   (2010/760/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2009. gada 16. novembra Regulu (EK) Nr. 1186/2009, ar kuru izveido Kopienas sistēmu atbrīvojumiem no muitas nodokļiem (1), un jo īpaši tās 76. pantu,
   ņemot vērā Ungārijas valdības 2010. gada 2. jūnija lūgumu atļaut tādu preču importu bez ievedmuitas nodokļa, kuras paredzēts par brīvu nodot personām, kas cietušas 2010. gada pavasarī Ungārijā notikušajos plūdos,
   tā kā:

               (1)

               Plūdi ir nelaime Regulas (EK) Nr. 1186/2009 XVII nodaļas C daļas nozīmē; tāpēc ir pamats atļaut tādu preču importu bez ievedmuitas nodokļa, kuras atbilst minētās Regulas (EK) Nr. 1186/2009 74. līdz 80. panta prasībām.

               (2)

               Lai Komisija būtu pienācīgi informēta par tādu preču izmantošanu, kuras importē bez ievedmuitas nodokļa, Ungārijas valdībai jāziņo par veiktajiem pasākumiem, ar ko novērš, ka šādas bez ievedmuitas nodokļa importētas preces tiek izmantotas citādi, nekā paredzēts.

               (3)

               Komisija jāinformē arī par veiktā importa apjomu un veidu.

               (4)

               Ir notikusi apspriešanās ar citām dalībvalstīm, kā noteikts Regulas (EK) Nr. 1186/2009 76. pantā,

         IR PIEŅĒMUSI ŠO LĒMUMU.
   1. pants
   1.   No ievedmuitas nodokļiem Regulas (EK) Nr. 1186/2009 2. panta 1. punkta a) apakšpunkta nozīmē tiek atbrīvotas preces, ko laišanai brīvā apgrozībā importē valsts struktūras vai Ungārijas kompetento iestāžu apstiprinātas organizācijas, lai par brīvu izplatītu personām, kas cietušas 2010. gada pavasarī Ungārijā notikušajos plūdos, vai par brīvu nodotu to rīcībā, paturot preces minēto organizāciju īpašumā.
   2.   No ievedmuitas nodokļa atbrīvo arī brīvai apgrozībai importētās preces, kuras ieved palīdzības dienesti savu vajadzību nodrošināšanai darbības laikposmā.
   2. pants
   Ungārijas valdība vēlākais 2011. gada 31. janvārī iesniedz Komisijai sarakstu ar apstiprinātajām organizācijām, kuras minētas 1. panta 1. punktā.
   3. pants
   Ungārijas valdība vēlākais 2011. gada 31. janvārī paziņo Komisijai pilnīgu informāciju par atbilstoši 1. pantam bez ievedmuitas importēto preču apjomu un veidu, sadalot plašās izstrādājumu kategorijās.
   4. pants
   Ungārijas valdība vēlākais 2011. gada 31. janvārī informē Komisiju par pasākumiem, ko tā veic, lai nodrošinātu Regulas (EK) Nr. 1186/2009 78., 79. un 80. panta ievērošanu.
   5. pants
   Šā lēmuma 1. pantu piemēro attiecībā uz precēm, kas importētas 2010. gada 1. maijā vai pēc šā datuma, bet ne vēlāk par 2010. gada 31. decembri.
   6. pants
   Šis lēmums ir adresēts Ungārijai.

      Briselē, 2010. gada 6. decembrī

            Komisijas vārdā –

            Komisijas loceklis

         Algirdas ŠEMETA

      (1)  OV L 324, 10.12.2009., 23. lpp.


title: 2005/508/EK: Padomes Lēmums (2005. gada 12. jūlijs), ar ko ieceļ amatā Reģionu komitejas locekli no Apvienotās Karalistes

text:
               16.7.2005

               LV

               Eiropas Savienības Oficiālais Vēstnesis

               L 185/31

      PADOMES LĒMUMS

   (2005. gada 12. jūlijs),
   ar ko ieceļ amatā Reģionu komitejas locekli no Apvienotās Karalistes
   (2005/508/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu, un jo īpaši tā 263. pantu,
   ņemot vērā Apvienotās Karalistes valdības priekšlikumu,
   tā kā:

               (1)

               Padome 2002. gada 22. janvārī pieņēma Lēmumu 2002/60/EK, ar ko laikposmam no 2002. gada 26. janvāra līdz 2006. gada 25. janvārim ieceļ amatā Reģionu komitejas locekļus un aizstājējus (1).

               (2)

               Pēc Brian
                  SMITH kunga nāves ir atbrīvojusies viena Reģionu komitejas locekļa vieta,

         IR PIEŅĒMUSI ŠO LĒMUMU.
   1. pants
   Ar šo uz atlikušo pilnvaru laiku līdz 2006. gada 25. janvārim Reģionu komitejas locekļa amatā tiek iecelts:

                  William John
                  WILLIAMS kungs,

                  Councillor

                  Cyngor Sir Ynys Môn,

         aizstājot Brian
      SMITH kungu.
   2. pants
   Šo lēmumu publicē Eiropas Savienības Oficiālajā Vēstnesī.
   Tas stājas spēkā pieņemšanas dienā.

      Briselē, 2005. gada 12. jūlijā

            Padomes vārdā —

            priekšsēdētājs

         G. BROWN

      (1)  OV L 24, 26.1.2002., 38. lpp.


title: Komisijas Lēmums (2003. gada 1. jūlijs) par Nolīguma slēgšanu, ar ko groza Eiropas Kopienas un Austrālijas Nolīgumu par vīna tirdzniecību

text:
Svarīgs juridisks paziņojums

|

32003D0898

Oficiālais Vēstnesis L 336 , 23/12/2003 Lpp. 0099 - 0099

		Komisijas Lēmums(2003. gada 1. jūlijs)par Nolīguma slēgšanu, ar ko groza Eiropas Kopienas un Austrālijas Nolīgumu par vīna tirdzniecību(2003/898/EK)EIROPAS KOPIENU KOMISIJA,ņemot vērā Eiropas Kopienas dibināšanas līgumu,ņemot vērā Padomes 1994. gada 24. janvāra Lēmumu 94/184/EK par to, ka ir noslēgts Eiropas Kopienas un Austrālijas Nolīgums par vīna tirdzniecību [1], un jo īpaši tā 3. pantu,ņemot vērā Kopienas un Austrālijas Nolīgumu par vīna tirdzniecību, kurš parakstīts Briselē un Kanberā attiecīgi 1994. gada 26. un 31. janvārī [2] un kurā jaunākie grozījumi izdarīti ar 2002. gada 6. augusta Nolīgumu [3], un jo īpaši tā 17. panta 2. punktu,tā kā:(1) Komisija Kopienas vārdā ir iepriekš apspriedusi minētā nolīguma grozījumus, kas vērsti uz to, lai līdz 2004. gada 30. jūnijam pagarinātu pagaidu atļauju, kas piešķirta attiecībā uz tiem Austrālijas vīniem, ko apstrādā ar katjonu apmaiņas sveķiem.(2) Vīna pārvaldības komiteja nav sniegusi atzinumu tās priekšsēdētāja noteiktajā termiņā,IR PIEŅĒMUSI ŠO LĒMUMU.Vienīgais pantsAr šo Kopienas vārdā ir apstiprināts Nolīgums, ar ko groza Eiropas Kopienas un Austrālijas Nolīgumu par vīna tirdzniecību.Nolīguma teksts ir pievienots šim lēmumam.Briselē, 2003. gada 1. jūlijāKomisijas vārdā —Komisijas loceklisFranz Fischler[1] OV L 86, 31.3.1994., 1. lpp.[2] OV L 86, 31.3.1994., 3. lpp.[3] OV L 213, 9.8.2002., 43. lpp.--------------------------------------------------


title: Padomes lēmums (2002. gada 21. janvāris) par Eiropas Kopienas un Dienvidāfrikas Republikas Nolīguma par vīna tirdzniecību pagaidu piemērošanu

text:
Svarīgs juridisks paziņojums

|

32002D0053

Oficiālais Vēstnesis L 028 , 30/01/2002 Lpp. 0129 - 0129

		Padomes lēmums(2002. gada 21. janvāris)par Eiropas Kopienas un Dienvidāfrikas Republikas Nolīguma par vīna tirdzniecību pagaidu piemērošanu(2002/53/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu, un jo īpaši tā 133. pantu saistībā ar 300. panta 2. punkta pirmās daļas pirmo teikumu,ņemot vērā Komisijas priekšlikumu,tā kā:(1) Ir nepieciešams, ka Kopiena un Dienvidāfrika paredz Eiropas Kopienas un Dienvidāfrikas Republikas Nolīguma par vīna tirdzniecību ("Nolīgums") pagaidu piemērošanu no 2002. gada 28. janvāra līdz Dienvidāfrikas prasīto procedūru izpildei, lai nodrošinātu, ka Nolīgums stājas spēkā.(2) Lai veicinātu Nolīguma atsevišķu noteikumu izpildi, Komisijai jābūt pilnvarotai izdarīt vajadzīgos tehniskos labojumus saskaņā ar procedūru, kas noteikta 75. pantā Padomes 1999. gada 17. maija Regulā (EK) Nr. 1493/1999 par vīna tirgus kopīgo organizāciju [1].(3) Tādēļ attiecīgi jāapstiprina Nolīgums vēstuļu apmaiņas veidā,IR PIEŅĒMUSI ŠO LĒMUMU.1. pantsAr šo Kopienas vārdā tiek apstiprināts Nolīgums vēstuļu apmaiņas veidā, kas paredz Eiropas Kopienas un Dienvidāfrikas Republikas Nolīguma par vīna tirdzniecību pagaidu piemērošanu no 2002. gada 28. janvāra.Teksts Nolīgumam vēstuļu apmaiņas veidā un teksts Nolīgumam par vīna tirdzniecību ir pievienots šim lēmumam.2. pantsPadomes priekšsēdētājam tiek dotas tiesības iecelt personu(-as), kas ir pilnvarota(-as) parakstīt Nolīgumu vēstuļu apmaiņas veidā, tādējādi izsakot Kopienas piekrišanu, ka šis nolīgums ir tai saistošs.3. pantsNolūkā piemērot Nolīguma par vīna tirdzniecību 7. panta 8. punktu un 18. panta 2. punktu Komisija saskaņā ar Padomes Regulas (EK) Nr. 1493/1999 75. pantā noteikto procedūru ir pilnvarota slēgt Nolīguma grozīšanai nepieciešamos tiesību aktus.4. pantsKomisija pārstāv Kopienu Apvienotajā komitejā, kas izveidota saskaņā ar 19. pantu Nolīgumā par vīna tirdzniecību.5. pantsŠo lēmumu publicē Eiropas Kopienu Oficiālajā Vēstnesī.Briselē, 2002. gada 21. janvārīPadomes vārdā —priekšsēdētājsM. Arias Cañete[1] OV L 179, 14.7.1999., 1. lpp. Regulā jaunākie grozījumi izdarīti ar Regulu (EK) Nr. 2585/2001 (OV L 345, 29.12.2001., 10. lpp.).--------------------------------------------------


title: (2014/186/ES): Padomes Lēmums ( 2014. gada 11. februāris ) par to, lai Savienības vārdā parakstītu Vienošanos starp Eiropas Savienību un Lihtenšteinas Firstisti par kārtību, kādā tā piedalās Eiropas Patvēruma atbalsta birojā

text:
               5.4.2014

               LV

               Eiropas Savienības Oficiālais Vēstnesis

               L 102/3

         PADOMES LĒMUMS
   (2014. gada 11. februāris)
   par to, lai Savienības vārdā parakstītu Vienošanos starp Eiropas Savienību un Lihtenšteinas Firstisti par kārtību, kādā tā piedalās Eiropas Patvēruma atbalsta birojā

      (2014/186/ES)

   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 74. pantu un 78. panta 1. un 2. punktu saistībā ar 218. panta 5. punktu,
   ņemot vērā Eiropas Komisijas priekšlikumu,
   tā kā:

               (1)

               Eiropas Parlamenta un Padomes Regulā (ES) Nr. 439/2010 (1) paredzēts, ka Eiropas Patvēruma atbalsta birojs ir pieejams Islandes, Lihtenšteinas, Norvēģijas un Šveices dalībai novērotāja statusā. Turklāt minētajā regulā paredzēts, ka tiek izstrādāti mehānismi, kuros jo īpaši precizē būtību, apjomu un veidu šo valstu līdzdalībai Eiropas Patvēruma atbalsta biroja darbā.

               (2)

               Padome 2012. gada 27. janvārī atļāva Komisijai sākt sarunas attiecībā uz Vienošanos starp Eiropas Savienību un Lihtenšteinu par kārtību, kādā tā piedalās Eiropas Patvēruma atbalsta birojā (“vienošanās”). Sarunas tika sekmīgi pabeigtas, vienošanos parafējot 2013. gada 28. jūnijā.

               (3)

               Vienošanās būtu jāparaksta.

               (4)

               Kā norādīts Regulas (ES) Nr. 439/2010 21. apsvērumā, Apvienotā Karaliste un Īrija piedalās minētās regulas pieņemšanā, un tā ir tām saistoša. Tādēļ tām būtu jāīsteno Regulas (ES) Nr. 439/2010 49. panta 1. punkts, piedaloties šā lēmuma pieņemšanā. Tādēļ Apvienotā Karaliste un Īrija piedalās šā lēmuma pieņemšanā.

               (5)

               Kā norādīts Regulas (ES) Nr. 439/2010 22. apsvērumā, Dānija nepiedalās minētās regulas pieņemšanā, un tā nav tai saistoša. Tādēļ Dānija nepiedalās šā lēmuma pieņemšanā,

         IR PIEŅĒMUSI ŠO LĒMUMU.
   1. pants
   Ar šo tiek atļauts Savienības vārdā parakstīt Vienošanos starp Eiropas Savienību un Lihtenšteinas Firstisti par kārtību, kādā tā piedalās Eiropas Patvēruma atbalsta birojā, ņemot vērā minētās vienošanās noslēgšanu (2).
   2. pants
   Ar šo Padomes priekšsēdētājs ir pilnvarots norīkot personu vai personas, kas ir tiesīgas Savienības vārdā parakstīt vienošanos.
   3. pants
   Šis lēmums stājas spēkā tā pieņemšanas dienā.

      Briselē, 2014. gada 11. februārī

            Padomes vārdā –

            priekšsēdētājs

         E. VENIZELOS

      (1)  Eiropas Parlamenta un Padomes Regula (ES) Nr. 439/2010 (2010. gada 19. maijs), ar ko izveido Eiropas Patvēruma atbalsta biroju (OV L 132, 29.5.2010., 11. lpp.).

      (2)  Vienošanās tekstu publicēs kopā ar lēmumu par tās noslēgšanu.


title: 2010/609/KĀDP: Politikas un drošības komitejas Lēmums EUPOL RD Congo /1/2010 ( 2010. gada 8. oktobris ) par EUPOL RD Congo misijas vadītāja iecelšanu

text:
               9.10.2010

               LV

               Eiropas Savienības Oficiālais Vēstnesis

               L 266/60

         POLITIKAS UN DROŠĪBAS KOMITEJAS LĒMUMSEUPOL RD CONGO/1/2010
   (2010. gada 8. oktobris)
   par EUPOL RD Congo misijas vadītāja iecelšanu
   (2010/609/KĀDP)
   POLITIKAS UN DROŠĪBAS KOMITEJA,
   ņemot vērā Līgumu par Eiropas Savienību un jo īpaši tā 38. panta trešo daļu,
   ņemot vērā Padomes Lēmumu 2010/576/KĀDP (2010. gada 23. septembris) par Eiropas Savienības policijas misiju saistībā ar drošības sektora reformu (DSR) un tās saikni ar tiesiskuma jomu Kongo Demokrātiskajā Republikā (EUPOL RD Congo) (1) un jo īpaši tā 10. panta 1. punktu,
   tā kā:

               (1)

               Saskaņā ar Padomes Lēmuma 2010/576/KĀDP 10. panta 1. punktu, Politikas un drošības komiteja ir pilnvarota saskaņā ar Līguma 38. pantu pieņemt attiecīgus lēmumus, lai īstenotu EUPOL RD Congo politisku kontroli un stratēģisku vadību, tostarp pieņemt lēmumu par misijas vadītāja iecelšanu.

               (2)

               Savienības Augstā pārstāve ārlietās un drošības politikas jautājumos ir ieteikusi par misijas vadītāju no 2010. gada 1. oktobra iecelt vecāko policijas virsnieku Jean-Paul RIKIR,

         IR PIEŅĒMUSI ŠO LĒMUMU.
   1. pants
   Ar šo vecākais policijas virsnieks Jean-Paul RIKIR no 2010. gada 1. oktobra tiek iecelts par Eiropas Savienības policijas misijas saistībā ar drošības sektora reformu (DSR) un tās saikni ar tiesiskuma jomu Kongo Demokrātiskajā Republikā (EUPOL RD Congo) vadītāju.
   2. pants
   Šis lēmums stājas spēkā tā pieņemšanas dienā.
   Tas ir spēkā līdz EUPOL RD Congo pilnvaru termiņa beigām.

      Briselē, 2010. gada 8. oktobrī

            Politikas un drošības komitejas vārdā –

            priekšsēdētājs

         W. STEVENS

      (1)  OV L 254, 29.9.2010., 33. lpp.


title: 2012/429/ES: Padomes Lēmums ( 2012. gada 24. jūlijs ) par to, lai noslēgtu Nolīgumu starp Eiropas Savienību un Krievijas Federācijas valdību par mehānisko transportlīdzekļu detaļu un komplektējošo daļu tirdzniecību starp Eiropas Savienību un Krievijas Federāciju

text:
               26.7.2012

               LV

               Eiropas Savienības Oficiālais Vēstnesis

               L 199/3

         PADOMES LĒMUMS
   (2012. gada 24. jūlijs)
   par to, lai noslēgtu Nolīgumu starp Eiropas Savienību un Krievijas Federācijas valdību par mehānisko transportlīdzekļu detaļu un komplektējošo daļu tirdzniecību starp Eiropas Savienību un Krievijas Federāciju
   (2012/429/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 207. panta 4. punkta pirmo daļu saistībā ar 218. panta 6. punkta a) apakšpunktu,
   ņemot vērā Eiropas Komisijas priekšlikumu,
   ņemot vērā Eiropas Parlamenta piekrišanu,
   tā kā:

               (1)

               Saskaņā ar Padomes Lēmumu 2012/106/ES (1) Nolīgums starp Eiropas Savienību un Krievijas Federācijas valdību par mehānisko transportlīdzekļu detaļu un komplektējošo daļu tirdzniecību starp Eiropas Savienību un Krievijas Federāciju (“nolīgums”) tika parakstīts 2011. gada 16. decembrī, ņemot vērā tā noslēgšanu.

               (2)

               Nolīgums būtu jāapstiprina,

         IR PIEŅĒMUSI ŠO LĒMUMU.
   1. pants
   Ar šo Savienības vārdā tiek apstiprināts Nolīgums starp Eiropas Savienību un Krievijas Federācijas valdību par mehānisko transportlīdzekļu detaļu un komplektējošo daļu tirdzniecību starp Eiropas Savienību un Krievijas Federāciju (2).
   2. pants
   Padomes priekšsēdētājs norīko personu vai personas, kas tiesīgas Savienības vārdā sniegt nolīguma 13. panta 2. punktā paredzēto paziņojumu, lai paustu Savienības piekrišanu uzņemties nolīguma saistības (3).
   3. pants
   Šis lēmums stājas spēkā tā pieņemšanas dienā.

      Briselē, 2012. gada 24. jūlijā

            Padomes vārdā –

            priekšsēdētājs

         A. D. MAVROYIANNIS

      (1)  OV L 57, 29.2.2012., 14. lpp.

      (2)  Nolīgums ir publicēts OV L 57, 29.2.2012., 15. lpp., kopā ar lēmumu par parakstīšanu.

      (3)  Nolīguma spēkā stāšanās dienu Padomes Ģenerālsekretariāts publicēs Eiropas Savienības Oficiālajā Vēstnesī.


title: 2010/419/: Komisijas Lēmums ( 2010. gada 28. jūlijs ), ar ko atjauno turpmāku tirdzniecības atļauju produktiem, kas satur ģenētiski modificētu kukurūzu Bt11 (SYN-BTØ11-1), sastāv vai ir ražoti no tās, ar ko atļauj pārtikas produktus un pārtikas produktu sastāvdaļas, kas satur ģenētiski modificētu lopbarības kukurūzu Bt11 (SYN-BTØ11-1) vai no tās sastāv, atbilstoši Eiropas Parlamenta un Padomes Regulai (EK) Nr. 1829/2003 un ar ko atceļ Lēmumu 2004/657/EK (izziņots ar dokumenta numuru C(2010) 5129)  Dokuments attiecas uz EEZ

text:
               29.7.2010

               LV

               Eiropas Savienības Oficiālais Vēstnesis

               L 197/11

         KOMISIJAS LĒMUMS
   (2010. gada 28. jūlijs),
   ar ko atjauno turpmāku tirdzniecības atļauju produktiem, kas satur ģenētiski modificētu kukurūzu Bt11 (SYN-BTØ11-1), sastāv vai ir ražoti no tās, ar ko atļauj pārtikas produktus un pārtikas produktu sastāvdaļas, kas satur ģenētiski modificētu lopbarības kukurūzu Bt11 (SYN-BTØ11-1) vai no tās sastāv, atbilstoši Eiropas Parlamenta un Padomes Regulai (EK) Nr. 1829/2003 un ar ko atceļ Lēmumu 2004/657/EK
   (izziņots ar dokumenta numuru C(2010) 5129)
   (Autentisks ir tikai teksts franču valodā)
   (Dokuments attiecas uz EEZ)
   (2010/419/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1829/2003 par ģenētiski modificētu pārtiku un barību (1) un jo īpaši tās 7. panta 3. punktu, 11. panta 3. punktu, 19. panta 3. punktu un 23. panta 3. punktu,
   tā kā:

               (1)

               Uzņēmums Syngenta Seeds S.A.S. uzņēmuma Syngenta Crop Protection AG vārdā 2007. gada 17. aprīlī iesniedza Komisijai pieteikumu saskaņā ar Regulas (EK) Nr. 1829/2003 5., 11., 17. un 23. pantu par turpmāku tirdzniecības atļauju atjaunošanu esošajiem pārtikas produktiem un pārtikas produktu sastāvdaļām, kas ražoti no kukurūzu Bt11 (tostarp pārtikas piedevas), un turpmāku tirdzniecības atļauju atjaunošanu esošajai barībai, kas satur kukurūzu Bt11 (tostarp pārtikas piedevas), sastāv vai ir ražota no tās, un citiem produktiem, kas nav pārtika vai barība, kas satur vai sastāv no kukurūzas Bt11, izņemot audzēšanu (“pieteikums”), kas iepriekš paziņota atbilstoši minētās regulas 8. panta 1. punkta a), b) apakšpunktam un 20. panta 1. punkta a), b) apakšpunktam. Pieteikumā iekļauts arī lūgums atjaunot atļauju laist tirgū pārtikas produktus un pārtikas produktu sastāvdaļas, kuras ir atļautas saskaņā ar Komisijas 2004. gada 19. maija Lēmumu 2004/657/EK, ar ko atļauj laist tirgū ģenētiski modificētas kukurūzas līnijas Bt11 cukurkukurūzu kā jaunu pārtikas produktu vai jaunu pārtikas produktu sastāvdaļu saskaņā ar Eiropas Parlamenta un Padomes Regulu (EK) Nr. 258/97 (2). Uzņēmuma Syngenta Seeds S.A.S. pieteikumā tika lūgts arī atļaut pārtikas produktus un pārtikas produktu sastāvdaļas, kas satur vai sastāv no lopbarības kukurūzas Bt11, kas ES iepriekš nav atļauta.

               (2)

               Eiropas Pārtikas nekaitīguma organizācija (EFSA) 2009. gada 17. februārī sniedza labvēlīgu atzinumu (3) saskaņā ar Regulas (EK) Nr. 1829/2003 6. un 18. pantu un secināja, ka pieteikumā iesniegtajā jaunajā informācijā un pārskatā par literatūru, kas publicēta kopš iepriekšējā EFSA zinātniskā atzinuma par kukurūzu Bt11 (4), izmaiņas nav nepieciešamas, un apstiprināja iepriekšējo secinājumu, ka kukurūza Bt11 ir tikpat droša kā ģenētiski nemodificēta kukurūza, jo maz ticams, ka saistībā ar tās paredzēto izmantošanu tiks negatīvi ietekmēta cilvēku vai dzīvnieku veselība vai vide, kas attiecas arī uz pieteikumā iekļautajiem produktiem.

               (3)

                  EFSA pēc apspriešanās ar valstu kompetentajām iestādēm, kā noteikts minētās Regulas (EK) Nr. 1829/2003 6. panta 4. punktā un 18. panta 4. punktā, sniedzot atzinumu, ņēma vērā visus dalībvalstu uzdotos konkrētos jautājumus un paustās bažas.

               (4)

               Turklāt šajā atzinumā EFSA secināja, ka pieteikuma iesniedzēja iesniegtais vides monitoringa plāns, kurā ietverts vispārējs uzraudzības plāns, atbilst paredzētajam produktu izmantošanas veidam.

               (5)

               Ņemot vērā minētos apsvērumus, ka uzņēmums Syngenta Crop Protection AG Switzerland, kas pārņēma uzņēmumu Syngenta Seeds AG, kas bija Lēmuma 2004/657/EK adresāts, ir tā pati juridiskā persona, kuras vārdā pieteikuma iesniedzējs lūdza atjaunot atļauju, ka uzņēmums apstiprināja, ka tā piemērošanas jomā ietverts arī lūgums izsniegt atļauju pārtikas produktiem un pārtikas produktu sastāvdaļām, kas satur vai sastāv no lopbarības kukurūzas Bt11, un ka tas iecerējis lūgt atjaunot produktus, uz kuriem attiecas Lēmums 2004/657/EK, pirms minētajā lēmumā noteiktā atļaujas beigu datuma, lai varētu pieņemt vienu lēmumu par šiem produktiem, kas stātos spēkā tajā pašā datumā, būtu jāatjauno turpmāka tirdzniecības atļauja esošajiem produktiem, jāatjauno atļauja pārtikas produktiem un pārtikas produktu sastāvdaļām, kas satur cukurkukurūzu Bt11 (svaiga vai konservēta cukurkukurūza), sastāv vai ir ražoti no tās, un jāpiešķir atļauja pārtikai un pārtikas produktu sastāvdaļām, kas satur vai sastāv no lopbarības kukurūzas Bt11. Tādējādi Lēmums 2004/657/EK būtu jāatceļ.

               (6)

               Saskaņā ar Komisijas 2004. gada 14. janvāra Regulu (EK) Nr. 65/2004, ar ko nosaka sistēmu ģenētiski modificēto organismu unikālo identifikatoru izveidei un piešķiršanai (5), katram ĢMO jāpiešķir unikāls identifikators.

               (7)

               Pamatojoties uz EFSA atzinumu, pārtikas produktiem, pārtikas produktu sastāvdaļām un barībai, kas satur Bt11 kukurūzu, sastāv vai ir ražota no tās, nav vajadzīgas īpašas marķēšanas prasības, izņemot tās, kas noteiktas Regulas (EK) Nr. 1829/2003 13. panta 1. punktā un 25. panta 2. punktā. Tomēr, lai nodrošinātu, ka produkti tiek izmantoti tikai atļaujā noteiktajos veidos saskaņā ar šo lēmumu, marķējot barību, kas satur ĢMO vai sastāv no tiem, un produktus, kas nav pārtika un barība un kas satur ĢMO vai sastāv no tiem, un kam ir pieprasīta atļaujas atjaunošana, ir skaidri jānorāda, ka attiecīgos produktus nedrīkst izmantot audzēšanai.

               (8)

               Atļaujas turētājam jāiesniedz gada pārskati par vides ietekmes monitoringa plānā izklāstīto pasākumu īstenošanu un rezultātiem. Minētie rezultāti jāiesniedz saskaņā ar Komisijas 2009. gada 13. oktobra Lēmumu 2009/770/EK, ar ko atbilstīgi Eiropas Parlamenta un Padomes Direktīvai 2001/18/EK nosaka standarta ziņojuma paraugus monitoringa rezultātu paziņošanai par to ģenētiski modificētu organismu apzinātu izplatīšanu vidē, kas ir produkti vai iekļauti produktos ar mērķi tos laist tirgū (6).

               (9)

                  EFSA atzinumā nav pamatojuma tam, lai izvirzītu īpašus nosacījumus vai ierobežojumus saistībā ar laišanu tirgū un/vai attiecībā uz pārtikas un barības izmantošanu un darbībām ar to, ieskaitot pārtikas un barības izmantošanas uzraudzību pēc laišanas tirgū, kā arī īpašus nosacījumus konkrētu ekosistēmu/vides un/vai ģeogrāfisko teritoriju aizsardzībai, kā paredzēts Regulas (EK) Nr. 1829/2003 6. panta 5. punkta e) apakšpunktā un 18. panta 5. punktā.

               (10)

               Visa atbilstošā informācija par atļauju piešķiršanu vai atjaunošanu produktiem jāiekļauj ģenētiski modificētās pārtikas un barības Kopienas reģistrā, kā paredzēts Regulā (EK) Nr. 1829/2003.

               (11)

               Marķēšanas prasības produktiem, kuri sastāv no ĢMO vai satur tos, ir izklāstītas 4. panta 6. punktā Eiropas Parlamenta un Padomes 2003. gada 22. septembra Regulā (EK) Nr. 1830/2003, kas attiecas uz ģenētiski modificētu organismu izsekojamību un marķēšanu, kā arī no ģenētiski modificētiem organismiem ražotu pārtikas un lopbarības produktu izsekojamību un ar ko groza Direktīvu 2001/18/EK (7).

               (12)

               Šis lēmums ar Bioloģiskās drošības starpniecības centra palīdzību ir jāpaziņo valstīm, kuras parakstījušas Kartahenas protokolu par bioloģisko drošību, kas papildina Konvenciju par bioloģisko daudzveidību, kā noteikts 9. panta 1. punktā un 15. panta 2. punkta c) apakšpunktā Eiropas Parlamenta un Padomes 2003. gada 15. jūlija Regulā (EK) Nr. 1946/2003 par ģenētiski modificētu organismu pārvietošanu pāri robežām (8).

               (13)

               Par šajā lēmumā paredzētajiem pasākumiem apspriedās ar pieteikuma iesniedzēju.

               (14)

               Pārtikas aprites un dzīvnieku veselības pastāvīgā komiteja nav sniegusi atzinumu tās priekšsēdētāja noteiktajā termiņā.

               (15)

               Padome 2010. gada 29. jūnija sanāksmē nevarēja ar kvalificētu balsu vairākumu pieņemt lēmumu par vai pret priekšlikumu. Padome norādīja, ka procedūra par šo lietu tiek izbeigta. Tāpēc pasākumi jāpieņem Komisijai,

         IR PIEŅĒMUSI ŠO LĒMUMU.
   1. pants
   Ģenētiski modificēts organisms un unikāls identifikators
   Ģenētiski modificētai kukurūzai (Zea mays L.) Bt11, kā noteikts šā lēmuma pielikuma b) punktā, ir piešķirts unikālais identifikators SYN-BTØ11-1, kā paredzēts Regulā (EK) Nr. 65/2004.
   2. pants
   Atļauja
   Saskaņā ar šajā lēmumā paredzētajiem nosacījumiem, ievērojot Regulas (EK) Nr. 1829/2003 4. panta 2. punktā un 16. panta 2. punktā minēto, atļaujas piešķir šādiem produktiem:

               a)

               pārtikas produktiem un pārtikas produktu sastāvdaļām, kas satur kukurūzu SYN-BTØ11-1, sastāv vai ir ražotas no tās;

               b)

               barību, kas satur kukurūzu SYN-BTØ11-1, sastāv vai ir ražota no tās;

               c)

               produktiem, kas nav pārtika un barība un kas satur kukurūzu SYN-BTØ11-1 vai sastāv no tās, un kas paredzēti tādai pašai izmantošanai kā jebkura cita kukurūza, izņemot audzēšanu.

         3. pants
   Marķēšana
   1.   Ievērojot Regulas (EK) Nr. 1829/2003 13. panta 1. punktā un 25. panta 2. punktā un Regulas (EK) Nr. 1830/2003 4. panta 6. punktā noteiktās marķēšanas prasības, “organisma nosaukums” ir “kukurūza”.
   2.   Uz 2. panta b) un c) punktā minēto produktu, kas satur kukurūzu SYN-BTØ11-1 vai sastāv no tās, marķējuma un to pavaddokumentos ir frāze “nav paredzēts audzēšanai”.
   4. pants
   Vides ietekmes monitorings
   1.   Atļaujas turētājs nodrošina, ka tiek izveidots un īstenots vides ietekmes monitoringa plāns, kā norādīts pielikuma h) punktā.
   2.   Atļaujas turētājs iesniedz Komisijai ikgadējus ziņojumus par monitoringa plānā izklāstīto pasākumu īstenošanu un rezultātiem saskaņā ar Lēmumu 2009/770/EK.
   5. pants
   Kopienas reģistrs
   Šā lēmuma pielikumā izklāstīto informāciju iekļauj ģenētiski modificētās pārtikas un barības Kopienas reģistrā, kā paredzēts Regulas (EK) Nr. 1829/2003 28. pantā.
   6. pants
   Atļaujas turētājs
   Atļaujas turētājs ir uzņēmums Syngenta Seeds S.A.S., Francija, kas pārstāv uzņēmumu Syngenta Crop Protection AG, Šveice.
   7. pants
   Piemērošanas termiņš
   Šo lēmumu piemēro 10 gadus no tā izziņošanas dienas.
   8. pants
   Atcelšana
   Lēmumu 2004/657/EK atceļ.
   9. pants
   Adresāts
   Šis lēmums ir adresēts uzņēmumam Syngenta Seeds S.A.S., 12, Chemin de l’Hobit, BP 27, 31790 Saint-Sauveur, Francijā, kas pārstāv uzņēmumu Syngenta Crop Protection AG Šveicē.

      Briselē, 2010. gada 28. jūlijā

            Komisijas vārdā –

            Komisijas loceklis

         John DALLI

      (1)  OV L 268, 18.10.2003., 1. lpp.

      (2)  OV L 300, 25.9.2004., 48. lpp.

      (3)  http://registerofquestions.efsa.europa.eu/roqFrontend/questionLoader?question = EFSA-Q-2007-146

      (4)  EFSA opinion published on 19 May 2005, for the placing on the market of Bt11 for cultivation, feed and industrial processing – http://registerofquestions.efsa.europa.eu/roqFrontend/questionLoader?question = EFSA-Q-2004-012

      (5)  OV L 10, 16.1.2004., 5. lpp.

      (6)  OV L 275, 21.10.2009., 9. lpp.

      (7)  OV L 268, 18.10.2003., 24. lpp.

      (8)  OV L 287, 5.11.2003., 1. lpp.

      PIELIKUMS
      a)   Pieteikuma iesniedzējs un atļaujas turētājs:

                  nosaukums

                  :

                     Syngenta Seeds S.A.S.

                  adrese

                  :

                     12, Chemin de l’Hobit 1, BP 27, 31790 Saint-Sauveur, Francija

            pārstāv Syngenta Crop Protection AG, Schwarzwaldallee 215, 4058 Basle, Šveice
      b)   Produktu apzīmējums un specifikācija:

                  1)

                  pārtikas produkti un pārtikas produktu sastāvdaļas, kas satur kukurūzu SYN-BTØ11-1, sastāv vai ir ražotas no tās;

                  2)

                  barība, kas satur kukurūzu SYN-BTØ11-1, sastāv vai ir ražota no tās;

                  3)

                  produkti, kas nav pārtika un barība un kas satur kukurūzu SYN-BTØ11-1 vai sastāv no tās, un kas paredzēti tādai pašai izmantošanai kā jebkura cita kukurūza, izņemot audzēšanu.

            Pieteikumā aprakstītā ģenētiski modificētā kukurūzā SYN-BTØ11-1 ir Cry1Ab proteīna ekspresija, kurš nodrošina aizsardzību pret dažiem tauriņu kārtas kaitēkļiem, un PAT proteīna ekspresija, kurš piešķir noturību pret glufozinātamonija herbicīdiem.
      c)   Marķējums:

                  1)

                  ievērojot Regulas (EK) Nr. 1829/2003 13. panta 1. punkta un 25. panta 2. punkta un Regulas (EK) Nr. 1830/2003 4. panta 6. punkta konkrētās marķēšanas prasības, “organisma nosaukums” ir “kukurūza”;

                  2)

                  uz šā lēmuma 2. panta b) un c) punktā minēto produktu, kas satur kukurūzu SYN-BTØ11-1 vai sastāv no tās, marķējuma un to pavaddokumentos ir frāze “nav paredzēts audzēšanai”.

            d)   Noteikšanas metode:

                  —

                  konkrētam gadījumam atbilstoša un reālā laikā izmantota kvantitatīva uz polimerāzes ķēdes reakciju balstīta metode attiecībā uz kukurūzu SYN-BTØ11-1,

                  —

                  validēta Kopienas references laboratorijā, kas izveidota saskaņā ar Regulu (EK) Nr. 1829/2003, publicēta http://gmo-crl.jrc.ec.europa.eu/statusofdoss.htm

                  —

                  atsauces materiāls: ERM®-BF412 pieejams Eiropas Komisijas Kopīgā pētniecības centra (KPC) Mērījumu un standartmateriālu institūta (IRMM) vietnē: https://irmm.jrc.ec.europa.eu/rmcatalogue

            e)   Unikālais identifikators:

      SYN-BTØ11-1
      f)   Informācija, kas jānodrošina saskaņā ar II pielikumu Kartahenas protokolam par bioloģisko drošību, kurš papildina Konvenciju par bioloģisko daudzveidību:

      Bioloģiskās drošības starpniecības centrs, ieraksta identifikācija: skatīt [aizpildīt, kad izziņos].
      g)   Nosacījumi vai ierobežojumi produktu laišanai tirgū, izmantošanai vai darbībām ar tiem:

      nav vajadzīgi.
      h)   Monitoringa plāns:

      plāns, kas paredz uzraudzīt ietekmi uz vidi atbilstoši Direktīvas 2001/18/EK VII pielikumam.
      [Saite: plāna publikācija internetā.]
      i)   Prasības par uzraudzību pēc produktu laišanas tirgū attiecībā uz pārtikas produkta izmantošanu cilvēku uzturā:

      nav vajadzīgas.
      Piezīme: laika gaitā var būt nepieciešams mainīt saites uz attiecīgajiem dokumentiem. Šādas izmaiņas tiks publiskotas, atjauninot datus ģenētiski modificētās pārtikas un barības Kopienas reģistrā.


title: 2007/532/EK: Padomes Lēmums ( 2007. gada 23. jūlijs ), lai noslēgtu Nolīgumu vēstuļu apmaiņas veidā, lai provizoriski piemērotu Protokolu, ar ko laikposmam no 2006. gada 1. jūnija līdz 2010. gada 31. maijam nosaka zvejas iespējas un finansiālo ieguldījumu, kas paredzēts Nolīgumā starp Santomes un Prinsipi Demokrātisko Republiku un Eiropas Kopienu

text:
               7.8.2007

               LV

               Eiropas Savienības Oficiālais Vēstnesis

               L 205/59

         PADOMES LĒMUMS
   (2007. gada 23. jūlijs),
   lai noslēgtu Nolīgumu vēstuļu apmaiņas veidā, lai provizoriski piemērotu Protokolu, ar ko laikposmam no 2006. gada 1. jūnija līdz 2010. gada 31. maijam nosaka zvejas iespējas un finansiālo ieguldījumu, kas paredzēts Nolīgumā starp Santomes un Prinsipi Demokrātisko Republiku un Eiropas Kopienu
   (2007/532/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu, un jo īpaši tā 300. panta 2. punktu saistībā ar 37. pantu,
   ņemot vērā Komisijas priekšlikumu,
   tā kā:

               (1)

               Kopiena un Santomes un Prinsipi Demokrātiskā Republika ir apspriedušas un parafējušas Zivsaimniecības partnerattiecību nolīgumu, ar kuru Kopienas zvejniekiem piešķir zvejas iespējas ūdeņos, kas ir Santomes un Prinsipi Republikas suverenitātē vai jurisdikcijā.

               (2)

               Vajadzīgs nodrošināt zvejas turpināšanos laikā starp tā iepriekšējā protokola darbības beigām, ar ko nosaka zvejas iespējas Santomes un Prinsipi ūdeņos, un dienu, kad stājas spēkā jaunais protokols, ar kuru nosaka zvejas iespējas un finansiālo ieguldījumu, kas paredzēts Zivsaimniecības partnerattiecību nolīgumā.

               (3)

               Tādēļ Kopiena un Santomes un Prinsipi Demokrātiskā Republika ir parafējušas nolīgumu vēstuļu apmaiņas veidā par jaunā protokola provizorisku piemērošanu.

               (4)

               Kopienas interesēs ir apstiprināt minēto nolīgumu vēstuļu apmaiņas veidā.

               (5)

               Būtu jānosaka zvejas iespēju sadalījums dalībvalstīm,

         IR PIEŅĒMUSI ŠO LĒMUMU.
   1. pants
   Ar šo Kopienas vārdā tiek apstiprināts Nolīgums vēstuļu apmaiņas veidā, lai provizoriski piemērotu Protokolu, ar ko laikposmam no 2006. gada 1. jūnija līdz 2010. gada 31. maijam nosaka zvejas iespējas un finansiālo ieguldījumu, kas paredzēts Nolīgumā starp Santomes un Prinsipi Demokrātisko Republiku un Eiropas Kopienu.
   Nolīguma vēstuļu apmaiņas veidā teksts ir pievienots šim lēmumam.
   2. pants
   Nolīgumu provizoriski piemēro no 2006. gada 1. jūnija.
   3. pants
   Zivsaimniecības partnerattiecību nolīguma protokolā noteikto zvejas iespēju sadalījums dalībvalstīm ir šāds:

               Zvejas kategorija

               Kuģa tips

               Dalībvalsts

               Zvejas licences vai kvota

               Tunzivju zveja

               Tunzivju saldētājseineri

               Spānija

               13

               Francija

               12

               Tunzivju zveja

               Peldošo āķu jedu zvejas kuģi

               Spānija

               13

               Portugāle

               5

         Ja zvejas licences pieteikumi no minētajām dalībvalstīm neaptver visas Zivsaimniecības partnerattiecību nolīguma protokolā noteiktās zvejas iespējas, Komisija var izskatīt zvejas licences pieteikumus no jebkuras citas dalībvalsts.
   4. pants
   Dalībvalstis, kuru kuģi zvejo saskaņā ar šo nolīguma vēstuļu apmaiņas veidā, paziņo Komisijai daudzumus, kas no katra krājuma nozvejoti Santomes un Prinsipi zvejas zonā saskaņā ar kārtību, kura paredzēta Komisijas Regulā (EK) Nr. 500/2001 (2001. gada 14. marts), kas nosaka sīki izstrādātus piemērošanas noteikumus Padomes Regulai (EEK) Nr. 2847/93 par to lomu pārraudzību, kurus nozvejojuši Kopienas zvejas kuģi trešo valstu ūdeņos un atklātā jūrā (1).
   5. pants
   Ar šo Padomes priekšsēdētājs tiek pilnvarots norīkot personas, kas tiesīgas parakstīt nolīgumu vēstuļu apmaiņas veidā, lai tas kļūtu saistošs Kopienai.

      Briselē, 2007. gada 23. jūlijā

            Padomes vārdā –

            priekšsēdētājs

         L. AMADO

      (1)  OV L 73, 15.3.2001., 8. lpp.

   NOLĪGUMS
   vēstuļu apmaiņas veidā, lai provizoriski piemērotu Protokolu, ar ko laikposmam no 2006. gada 1. jūnija līdz 2010. gada 31. maijam nosaka zvejas iespējas un finansiālo ieguldījumu, kas paredzēts Nolīgumā starp Santomes un Prinsipi Demokrātisko Republiku un Eiropas Kopienu
   Godātais kungs!
   Atsaucoties uz ceturtdien, 2006. gada 25. maijā, parafēto protokolu, ar ko nosaka zvejas iespējas un finansiālo ieguldījumu laikposmam no 2006. gada 1. jūnija līdz 2010. gada 31. maijam, man ir tas gods Jūs informēt, ka Santomes un Prinsipi Demokrātiskā Republika ir gatava šā protokola provizoriskai piemērošanai no 2006. gada 1. jūnija līdz dienai, kad tas stāsies spēkā atbilstīgi minētā protokola 12. pantam, ja Eiropas Kopiena ir gatava rīkoties tāpat.
   Šādā gadījumā protokola 2. pantā noteiktā finansiālā ieguldījuma pirmais maksājums būtu jāveic vēlākais 2007. gada 15. maijā.
   Būšu pateicīgs, ja apstiprināsiet, ka Eiropas Kopiena piekrīt šādai provizoriskai piemērošanai.
   Lūdzu, pieņemiet manus visdziļākās cieņas apliecinājumus.

         Santomes un Prinsipi Demokrātiskās Republikas valdības vārdā

   Godātais kungs!
   Man ir gods apliecināt, ka ir saņemta Jūsu šodienas vēstule, kuras teksts ir šāds:

      “Atsaucoties uz ceturtdien, 2006. gada 25. maijā, parafēto protokolu, ar ko nosaka zvejas iespējas un finansiālo ieguldījumu laikposmam no 2006. gada 1. jūnija līdz 2010. gada 31. maijam, man ir tas gods Jūs informēt, ka Santomes un Prinsipi Demokrātiskā Republika ir gatava šā protokola provizoriskai piemērošanai no 2006. gada 1. jūnija līdz dienai, kad tas stāsies spēkā atbilstīgi minētā protokola 12. pantam, ja Eiropas Kopiena ir gatava rīkoties tāpat.
      Šādā gadījumā protokola 2. pantā noteiktā finansiālā ieguldījuma pirmais maksājums būtu jāveic vēlākais 2007. gada 15. maijā.”

   Man ir tas gods apstiprināt, ka Eiropas Kopiena piekrīt šādai provizoriskai piemērošanai.
   Lūdzu, pieņemiet manus visdziļākās cieņas apliecinājumus.

         Eiropas Savienības Padomes vārdā


title: 2012/648/ES: Padomes Lēmums ( 2012. gada 16. oktobris ), ar ko ieceļ Reģionu komitejas locekli un locekļa aizstājēju no Beļģijas

text:
               18.10.2012

               LV

               Eiropas Savienības Oficiālais Vēstnesis

               L 287/12

         PADOMES LĒMUMS
   (2012. gada 16. oktobris),
   ar ko ieceļ Reģionu komitejas locekli un locekļa aizstājēju no Beļģijas
   (2012/648/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 305. pantu,
   ņemot vērā Beļģijas valdības priekšlikumu,
   tā kā:

               (1)

               Padome 2009. gada 22. decembrī un 2010. gada 18. janvārī pieņēma Lēmumu 2009/1014/ES (1) un Lēmumu 2010/29/ES (2), ar ko laikposmam no 2010. gada 26. janvāra līdz 2015. gada 25. janvārim ieceļ Reģionu komitejas locekļus un viņu aizstājējus.

               (2)

               Pēc Paul FICHEROULLE kunga pilnvaru termiņa beigām ir atbrīvojusies viena Reģionu komitejas locekļa vieta.

               (3)

               Pēc Marc HENDRICKX kunga iecelšanas Reģionu komitejas locekļa amatā būs atbrīvojusies Reģionu komitejas locekļa aizstājēja vieta,

         IR PIEŅĒMUSI ŠO LĒMUMU.
   1. pants
   Ar šo uz atlikušo pilnvaru laiku, proti, līdz 2015. gada 25. janvārim, Reģionu komitejā tiek iecelti:

               a)

               par locekli:

                           —

                              Marc HENDRICKX, kungs, Vlaams Volksvertegenwoordiger;

                     un

               b)

               par locekļa aizstājēju:

                           —

                              Karim VAN OVERMEIRE kungs, Vlaams Volksvertegenwoordiger.

         2. pants
   Šis lēmums stājas spēkā tā pieņemšanas dienā.

      Luksemburgā, 2012. gada 16. oktobrī

            Padomes vārdā –

            priekšsēdētājs

         A. D. MAVROYIANNIS

      (1)  OV L 348, 29.12.2009., 22. lpp.

      (2)  OV L 12, 19.1.2010., 11. lpp.


title: Padomes Lēmums (2010. gada 21. oktobris) par nostāju, kas Eiropas Savienībai jāieņem Asociācijas padomē, kura nodibināta ar Eiropas un Vidusjūras reģiona valstu nolīgumu, ar ko izveido asociāciju starp Eiropas Kopienu un to dalībvalstīm, no vienas puses, un Alžīrijas Tautas Demokrātisko Republiku, no otras puses, attiecībā uz sociālā nodrošinājuma sistēmu koordinēšanas noteikumu pieņemšanu

text:
               23.11.2010

               LV

               Eiropas Savienības Oficiālais Vēstnesis

               L 306/14

         PADOMES LĒMUMS
   (2010. gada 21. oktobris)
   par nostāju, kas Eiropas Savienībai jāieņem Asociācijas padomē, kura nodibināta ar Eiropas un Vidusjūras reģiona valstu nolīgumu, ar ko izveido asociāciju starp Eiropas Kopienu un to dalībvalstīm, no vienas puses, un Alžīrijas Tautas Demokrātisko Republiku, no otras puses, attiecībā uz sociālā nodrošinājuma sistēmu koordinēšanas noteikumu pieņemšanu
   (2010/699/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 79. panta 2. punkta b) apakšpunktu saistībā ar 218. panta 9. punktu,
   ņemot vērā Eiropas Komisijas priekšlikumu,
   tā kā:

               (1)

               Eiropas un Vidusjūras reģiona valstu nolīguma, ar ko izveido asociāciju starp Eiropas Kopienu un tās dalībvalstīm, no vienas puses, un Alžīrijas Tautas Demokrātisko Republiku, no otras puses (1), (“nolīgums”) 70. pantā ir paredzēts, ka Asociācijas padome pieņem noteikumus, lai īstenotu nolīguma 68. pantā izklāstītos sociālā nodrošinājuma sistēmu koordinēšanas principus, pirms beidzies pirmais gads pēc tā stāšanās spēkā.

               (2)

               Saskaņā ar 1. un 2. pantu Protokolā (Nr. 22) par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās šā lēmuma pieņemšanā, un šis lēmums tai nav saistošs un nav jāpiemēro.

               (3)

               Saskaņā ar 1. un 2. pantu Protokolā (Nr. 21) par Apvienotās Karalistes un Īrijas nostāju saistībā ar brīvības, drošības un tiesiskuma telpu, kas pievienots Līgumam par Eiropas Savienību un Līgumam par Eiropas Savienības darbību, un neskarot minētā protokola 4. pantu, šīs dalībvalstis nepiedalās šā lēmuma pieņemšanā, un šis lēmums tām nav saistošs un nav jāpiemēro,

         IR PIEŅĒMUSI ŠO LĒMUMU.
   1. pants
   Nostāja, kas Eiropas Savienībai jāieņem Asociācijas padomē, kura nodibināta ar Eiropas un Vidusjūras reģiona valstu nolīgumu, ar ko izveido asociāciju starp Eiropas Kopienu un tās dalībvalstīm, no vienas puses, un Alžīrijas Tautas Demokrātisko Republiku, no otras puses, attiecībā uz nolīguma 70. panta īstenošanu balstās uz Asociācijas padomes lēmuma projektu, kas pievienots šim lēmumam.
   2. pants
   Šis lēmums stājas spēkā tā pieņemšanas dienā.

      Luksemburgā, 2010. gada 21. oktobrī

            Padomes vārdā –

            priekšsēdētāja

         J. MILQUET

      (1)  OV L 265, 10.10.2005., 2. lpp.
    ---documentbreak---

               23.11.2010

               LV

               Eiropas Savienības Oficiālais Vēstnesis

               L 306/15

         Projekts
   ASOCIĀCIJAS PADOMES,
   kura nodibināta ar Eiropas un Vidusjūras reģiona valstu nolīgumu, ar ko izveido asociāciju starp Eiropas Kopienu un tās dalībvalstīm, no vienas puses, un Alžīrijas Tautas Demokrātisko Republiku, no otras puses,
   LĒMUMS Nr. …/…
   (… gada …)
   attiecībā uz Eiropas un Vidusjūras reģiona valstu nolīgumā iekļautajiem sociālā nodrošinājuma sistēmu koordinēšanas noteikumiem
   ASOCIĀCIJAS PADOME,
   ņemot vērā Eiropas un Vidusjūras reģiona valstu nolīgumu, ar ko izveido asociāciju starp Eiropas Kopienu un tās dalībvalstīm, no vienas puses, un Alžīrijas Tautas Demokrātisko Republiku, no otras puses (1), un jo īpaši tā 70. pantu,
   tā kā:

               (1)

               Eiropas un Vidusjūras reģiona valstu nolīguma, ar ko izveido asociāciju starp Eiropas Kopienu un tās dalībvalstīm, no vienas puses, un Alžīrijas Tautas Demokrātisko Republiku, no otras puses, (“nolīgums”) 68. līdz 71. pantā ir paredzēta Alžīrijas un dalībvalstu sociālā nodrošinājuma sistēmu koordinēšana. Nolīguma 68. pantā ir noteikti šādas koordinēšanas principi.

               (2)

               Nolīguma 70. pantā ir paredzēts, ka Asociācijas padome pieņem lēmumu, ar ko īsteno 68. pantā izklāstītos principus, pirms beidzies pirmais gads pēc nolīguma stāšanās spēkā.

               (3)

               Attiecībā uz nediskriminācijas principa piemērošanu ar šo lēmumu nebūtu jāpiešķir nekādas papildu tiesības, ko radītu konkrēti fakti vai notikumi otras līgumslēdzējas puses teritorijā, ja šādus faktus vai notikumus neņem vērā pirmās līgumslēdzējas puses tiesību aktos, izņemot tiesības eksportēt konkrētus pabalstus.

               (4)

               Piemērojot šo lēmumu, Alžīrijas darba ņēmēju tiesības uz ģimenes pabalstiem būtu jāsaista ar nosacījumu, ka viņu ģimenes locekļi kopā ar šiem darba ņēmējiem likumīgi uzturas dalībvalstī, kurā darba ņēmēji ir nodarbināti. Ar šo lēmumu tiesības uz ģimenes pabalstiem nebūtu jāpiešķir attiecībā uz tiem viņu ģimenes locekļiem, kuri dzīvo citā valstī, piemēram, Alžīrijā.

               (5)

               Ar Padomes Regulu (EK) Nr. 859/2003 (2) Regulas (EEK) Nr. 1408/71 un Regulas (EEK) Nr. 574/72 noteikumi jau tiek attiecināti uz trešo valstu valstspiederīgajiem, uz kuriem minētie noteikumi jau neattiecas viņu valstspiederības dēļ vien. Regulā (EK) Nr. 859/2003 jau ir ietverts to apdrošināšanas periodu summēšanas princips, kurus Alžīrijas darba ņēmēji dažādās dalībvalstīs ir ieguvuši attiecībā uz tiesībām uz konkrētiem pabalstiem, kā izklāstīts nolīguma 68. panta 2. punktā.

               (6)

               Lai veicinātu koordinēšanas noteikumu piemērošanu, varētu būt jāpieņem speciāli noteikumi, kas atbilstu Alžīrijas tiesību aktu īpatnībām.

               (7)

               Lai nodrošinātu dalībvalstu un Alžīrijas sociālā nodrošinājuma sistēmu koordinēšanas raitu norisi, ir jāparedz īpaši noteikumi par sadarbību starp dalībvalstīm un Alžīriju, kā arī starp attiecīgo personu un kompetentās valsts iestādi.

               (8)

               Lai aizsargātu personas, uz kurām attiecas šis lēmums, un lai nodrošinātu, ka, lēmumam stājoties spēkā, šīs personas nezaudē savas tiesības, būtu jāpieņem pārejas noteikumi,

         IR PIEŅĒMUSI ŠO LĒMUMU.
   I   DAĻA

      VISPĀRĪGI NOTEIKUMI

   1. pants
   Definīcijas
   1.   Šajā lēmumā:

               a)

               “nolīgums” ir Eiropas un Vidusjūras reģiona valstu nolīgums, ar ko izveido asociāciju starp Eiropas Kopienu un tās dalībvalstīm, no vienas puses, un Alžīrijas Tautas Demokrātisko Republiku, no otras puses;

               b)

               “regula” ir Eiropas Parlamenta un Padomes Regula (EK) Nr. 883/2004 (2004. gada 29. aprīlis) par sociālās nodrošināšanas sistēmu koordinēšanu (3), ko piemēro Eiropas Savienības dalībvalstīs;

               c)

               “īstenošanas regula” ir Eiropas Parlamenta un Padomes Regula (EK) Nr. 987/2009 (2009. gada 16. septembris), ar ko nosaka īstenošanas kārtību Regulai (EK) Nr. 883/2004 par sociālās nodrošināšanas sistēmu koordinēšanu (4);

               d)

               “dalībvalsts” ir Eiropas Savienības dalībvalsts;

               e)

               “darba ņēmējs” ir:

                           i)

                           dalībvalstu tiesību aktos – persona, kas veic darbību nodarbinātas personas statusā regulas 1. panta a) punkta nozīmē;

                           ii)

                           Alžīrijas tiesību aktos – persona, kas veic darbību nodarbinātas personas statusā minēto tiesību aktu nozīmē;

               f)

               “ģimenes loceklis” ir:

                           i)

                           dalībvalsts tiesību aktos – ģimenes loceklis regulas 1. panta i) punkta nozīmē;

                           ii)

                           Alžīrijas tiesību aktos – ģimenes loceklis minēto tiesību aktu nozīmē;

               g)

               “tiesību akti” ir:

                           i)

                           attiecībā uz dalībvalstīm – tiesību akti regulas 1. panta l) punkta nozīmē;

                           ii)

                           attiecībā uz Alžīriju – atbilstīgie attiecīgie tiesību akti, kurus piemēro Alžīrijā;

               h)

               “pabalsti” ir:

                           i)

                           attiecībā uz dalībvalstīm – pabalsti regulas 3. panta nozīmē;

                           ii)

                           attiecībā uz Alžīriju – atbilstīgie pabalsti, kurus piemēro Alžīrijā;

               i)

               “eksportējami pabalsti” ir:

                           i)

                           attiecībā uz dalībvalstīm:

                                       —

                                       vecuma pensijas,

                                       —

                                       apgādnieka zaudējuma pabalsti,

                                       —

                                       pabalsti sakarā ar nelaimes gadījumiem darbā un arodslimībām,

                                       —

                                       invaliditātes pensijas saistībā ar nelaimes gadījumiem darbā un arodslimībām,

                                 regulas nozīmē, izņemot īpašus no iemaksām neatkarīgus naudas pabalstus, kā uzskaitīts regulas X pielikumā;

                           ii)

                           attiecībā uz Alžīriju – atbilstīgie pabalsti, kas paredzēti saskaņā ar Alžīrijas tiesību aktiem, izņemot īpašus no iemaksām neatkarīgus naudas pabalstus, kā uzskaitīts šā lēmuma I pielikumā.

         2.   Citiem šajā lēmumā izmantotajiem terminiem ir nozīme, kas tiem piešķirta:

               a)

               attiecībā uz dalībvalstīm – regulā un īstenošanas regulā;

               b)

               attiecībā uz Alžīriju – atbilstīgos tiesību aktos, kas piemērojami Alžīrijā.

         2. pants
   Aptvertās personas
   Šis lēmums attiecas uz:

               a)

               darba ņēmējiem, kuri ir Alžīrijas valstspiederīgie un kuri ir vai ir bijuši likumīgi nodarbināti kādas dalībvalsts teritorijā, un uz kuriem attiecas vai ir attiekušies vienas vai vairāku dalībvalstu tiesību akti, un viņu pārdzīvojušajiem tuviniekiem;

               b)

               šā panta a) punktā minēto darba ņēmēju ģimenes locekļiem ar noteikumu, ka šie ģimenes locekļi likumīgi uzturas vai ir uzturējušies kopā ar attiecīgo darba ņēmēju šā darba ņēmēja nodarbinātības laikā dalībvalstī;

               c)

               darba ņēmējiem, kuri ir kādas dalībvalsts valstspiederīgie un kuri ir vai ir bijuši likumīgi nodarbināti Alžīrijas teritorijā, un uz kuriem attiecas vai ir attiekušies Alžīrijas tiesību akti, un viņu pārdzīvojušajiem tuviniekiem; un

               d)

               šā panta c) punktā minēto darba ņēmēju ģimenes locekļiem ar noteikumu, ka šie ģimenes locekļi likumīgi uzturas vai ir uzturējušies kopā ar attiecīgo darba ņēmēju šā darba ņēmēja nodarbinātības laikā Alžīrijā.

         3. pants
   Vienlīdzīga attieksme
   1.   Attiecībā uz pabalstiem 1. panta 1. punkta h) apakšpunkta nozīmē attieksmē pret darba ņēmējiem, kuri ir Alžīrijas valstspiederīgie un kuri ir likumīgi nodarbināti kādā dalībvalstī, un visiem viņu ģimenes locekļiem, kas likumīgi dzīvo kopā ar viņiem, nedrīkst būt nekāda veida diskriminācijas valstspiederības dēļ salīdzinājumā ar to dalībvalstu valstspiederīgajiem, kurās šie darba ņēmēji ir nodarbināti.
   2.   Attiecībā uz pabalstiem 1. panta 1. punkta h) apakšpunkta nozīmē attieksmē pret darba ņēmējiem, kuri ir kādas dalībvalsts valstspiederīgie un kuri ir likumīgi nodarbināti Alžīrijā, un visiem viņu ģimenes locekļiem, kas likumīgi dzīvo kopā ar viņiem, nedrīkst būt nekāda veida diskriminācijas valstspiederības dēļ salīdzinājumā ar Alžīrijas valstspiederīgajiem.
   II   DAĻA

      ATTIECĪBAS STARP DALĪBVALSTĪM UN ALŽĪRIJU

   4. pants
   Atteikšanās no noteikumiem par dzīvesvietu
   1.   Eksportējamus pabalstus 1. panta 1. punkta i) apakšpunkta nozīmē, kurus ir tiesīgas saņemt 2. panta a) un c) punktā minētās personas, nesamazina, nepārveido, neaptur, neatsauc un nekonfiscē tāda iemesla dēļ, ka pabalsta saņēmējs dzīvo:

               i)

               attiecībā uz kādas dalībvalsts tiesību aktos paredzētu pabalstu – Alžīrijas teritorijā; vai

               ii)

               attiecībā uz Alžīrijas tiesību aktos paredzētu pabalstu – kādas dalībvalsts teritorijā.

         2.   Darba ņēmēja ģimenes locekļi, kas minēti 2. panta b) punktā, ir tiesīgi saņemt eksportējamus pabalstus 1. panta 1. punkta i) apakšpunkta nozīmē tāpat kā tāda darba ņēmēja ģimenes locekļi, kas ir attiecīgās dalībvalsts valstspiederīgais – ja šie ģimenes locekļi uzturas Alžīrijas teritorijā.
   3.   Darba ņēmēja ģimenes locekļi, kas minēti 2. panta d) apakšpunktā, ir tiesīgi saņemt eksportējamus pabalstus 1. panta 1. punkta i) apakšpunkta nozīmē tāpat kā tāda darba ņēmēja ģimenes locekļi, kas ir Alžīrijas valstspiederīgais – ja šie ģimenes locekļi uzturas kādas dalībvalsts teritorijā.
   III   DAĻA

      DAŽĀDI NOTEIKUMI

   5. pants
   Sadarbība
   1.   Dalībvalstis un Alžīrija cita citai sniedz visu informāciju par izmaiņām savos tiesību aktos, kas var ietekmēt šā lēmuma īstenošanu.
   2.   Pildot šo lēmumu, dalībvalstu un Alžīrijas iestādes piedāvā cita citai savus pakalpojumus un rīkojas tā, it kā īstenotu pašas savus tiesību aktus. Minēto iestāžu sniegtā administratīvā palīdzība parasti ir bezmaksas. Tomēr dalībvalstu un Alžīrijas kompetentās iestādes var vienoties par dažu izdevumu kompensēšanu.
   3.   Pildot šo lēmumu, dalībvalstu un Alžīrijas iestādes var tieši sazināties cita ar citu un ar attiecīgajām personām vai šo personu pārstāvjiem.
   4.   Lai nodrošinātu šā lēmuma pareizu īstenošanu, iestādēm un personām, uz kurām attiecas šis lēmums, ir savstarpējs pienākums citai citu informēt un sadarboties.
   5.   Attiecīgajām personām iespējami drīz jāinformē kompetentās dalībvalsts vai Alžīrijas iestādes, ja pēdējā no minētajām ir kompetentā valsts, un dzīvesvietas dalībvalsts vai Alžīrijas iestādes, ja pēdējā no minētajām ir dzīvesvietas valsts, par visām tām pārmaiņām saistībā ar viņu pašu vai viņu ģimenes stāvokli, kas ietekmē šo personu tiesības uz pabalstiem saskaņā ar šo lēmumu.
   6.   Ja netiek ievērots 5. punktā minētais pienākums informēt, tad saskaņā ar valsts tiesību aktiem var piemērot samērīgus pasākumus. Tomēr šie pasākumi ir līdzvērtīgi tiem, ko saskaņā ar valsts tiesību aktiem piemēro līdzīgās situācijās, un ar tiem pabalsta pieprasītājam nepadara par neiespējamu vai pārmērīgi neapgrūtina praksē izmantot saskaņā ar šo lēmumu piešķirtās tiesības.
   7.   Dalībvalstis un Alžīrija var paredzēt, ka valsts noteikumos, ko izmanto, lai pārbaudītu, vai pabalsta saņēmēji atbilst pabalsta saņemšanas tiesību nosacījumiem, tiek ņemts vērā fakts, ka pabalsta saņēmēji uzturas vai dzīvo ārpus tās valsts teritorijas, kurā atrodas debitoriestāde. Šādi noteikumi ir samērīgi, nediskriminējoši saistībā ar valstspiederību, un tie ir saskaņā ar šā lēmuma principiem. Šādus noteikumus paziņo Asociācijas padomei.
   6. pants
   Administratīvās pārbaudes un medicīniskā izmeklēšana
   1.   Šo pantu piemēro 2. pantā minētajām personām, kas saņem 1. panta 1. punkta i) apakšpunktā minētos eksportējamos pabalstus, kā arī iestādēm, kas ir atbildīgas par šā lēmuma īstenošanu.
   2.   Ja pabalstu saņēmējs vai pieprasītājs, vai kāds viņa ģimenes loceklis uzturas vai dzīvo kādas dalībvalsts teritorijā, bet debitoriestāde atrodas Alžīrijā, vai arī minētā persona uzturas vai dzīvo Alžīrijā, bet debitoriestāde atrodas kādā dalībvalstī, medicīnisko izmeklēšanu pēc minētās iestādes pieprasījuma veic pabalstu saņēmēja uzturēšanās vai dzīvesvietas iestāde saskaņā ar procedūrām, kas paredzētas tiesību aktos, kurus piemēro minētā iestāde.
   Debitoriestāde paziņo uzturēšanās vai dzīvesvietas iestādei par jebkurām īpašajām prasībām, kas vajadzības gadījumā jāievēro, un par aspektiem, attiecībā uz kuriem būtu jāveic medicīniskā izmeklēšana.
   Uzturēšanās vai dzīvesvietas iestāde nosūta ziņojumu debitoriestādei, kas lūdza veikt medicīnisko izmeklēšanu.
   Debitoriestāde patur tiesības pieprasīt pabalsta saņēmēja medicīnisko izmeklēšanu, ko veic tās izvēlēts ārsts, vai nu teritorijā, kurā pabalsta saņēmējs vai pieprasītājs uzturas vai dzīvo, vai valstī, kurā atrodas debitoriestāde. Tomēr pabalsta saņēmēju var aicināt atgriezties debitoriestādes valstī tikai tad, ja viņš var pārvietoties, nekaitējot savam veselības stāvoklim, un ja debitoriestāde sedz transporta un uzturēšanas izdevumus.
   3.   Ja pabalstu saņēmējs vai pieprasītājs vai viņa ģimenes locekļi uzturas vai dzīvo kādas dalībvalsts teritorijā, bet debitoriestāde atrodas Alžīrijā, vai arī minētā persona uzturas vai dzīvo Alžīrijā, bet debitoriestāde atrodas kādā dalībvalstī, administratīvo pārbaudi pēc debitoriestādes pieprasījuma veic saņēmēja uzturēšanās vietas vai dzīvesvietas iestāde.
   Uzturēšanās vietas vai dzīvesvietas iestāde nosūta ziņojumu debitoriestādei, kas lūdza veikt administratīvo pārbaudi.
   Debitoriestāde patur tiesības pieprasīt pabalsta saņēmēja situācijas pārbaudi, ko veic tās izvēlēts speciālists. Tomēr pabalsta saņēmēju var aicināt atgriezties debitoriestādes valstī tikai tad, ja viņš var pārvietoties, nekaitējot savam veselības stāvoklim, un ja debitoriestāde sedz transporta un uzturēšanas izdevumus.
   4.   Viena vai vairākas dalībvalstis un Alžīrija var vienoties par citiem administratīvajiem noteikumiem, ja tās par to informē Asociācijas padomi.
   5.   Atkāpjoties no šā lēmuma 5. panta 2. punktā minētā principa par savstarpēju bezmaksas administratīvo palīdzību, šā panta 2. un 3. punktā minēto pārbaužu faktiskās izmaksas atmaksā tai iestādei, kurai tās uzdeva veikt debitoriestāde, kas tās pieprasīja.
   7. pants
   Nolīguma 104. panta piemērošana
   Nolīguma 104. pantu piemēro gadījumā, ja viena no Pusēm uzskata, ka otra Puse nav izpildījusi 5. un 6. pantā noteiktos pienākumus.
   8. pants
   Speciāli noteikumi par Alžīrijas tiesību aktu piemērošanu
   Asociācijas padome vajadzības gadījumā var II pielikumā izklāstīt speciālus noteikumus par Alžīrijas tiesību aktu piemērošanu.
   9. pants
   Administratīvās procedūras spēkā esošos divpusējos nolīgumos
   Var turpināt piemērot administratīvās procedūras, kas ietvertas spēkā esošajos divpusējos nolīgumos starp kādu dalībvalsti un Alžīriju, ar noteikumu, ka šīs procedūras nelabvēlīgi neietekmē šajā lēmumā noteiktās attiecīgo personu tiesības un pienākumus.
   10. pants
   Nolīgumi, kuri papildina šā lēmuma īstenošanas procedūras
   Viena vai vairākas dalībvalstis un Alžīrija var noslēgt nolīgumus, lai papildinātu šā lēmuma īstenošanas administratīvās procedūras, īpaši attiecībā uz viltojumu un kļūdu novēršanu un apkarošanu.
   IV   DAĻA

      PĀREJAS UN NOBEIGUMA NOTEIKUMI

   11. pants
   Pārejas noteikumi
   1.   Nekādas tiesības saskaņā ar šo lēmumu neiegūst par laikposmu, kas bijis pirms dienas, kad šis lēmums stājies spēkā.
   2.   Ievērojot 1. punktu, tiesības saskaņā ar šo lēmumu iegūst pat tad, ja tās ir saistītas ar apstākļiem, kas radušies pirms dienas, kad tas stājies spēkā.
   3.   Visus pabalstus, kas nav piešķirti vai ir pārtraukti attiecīgās personas valstspiederības vai dzīvesvietas dēļ, pēc attiecīgās personas pieprasījuma piešķir vai atjauno no dienas, kad stājies spēkā šis lēmums, ar noteikumu, ka tiesības, kuras iepriekš ir bijušas par pamatu pabalstu piešķiršanai, nav izmantotas, saņemot vienreizēju maksājumu.
   4.   Ja 3. punktā minēto pieprasījumu iesniedz divu gadu laikā no dienas, kad stājies spēkā šis lēmums, saskaņā ar šo lēmumu iegūtās tiesības ir spēkā, sākot ar dienu, kad stājies spēkā šis lēmums, un pret attiecīgajām personām nevar vērst nevienas dalībvalsts vai Alžīrijas tiesību aktus par tiesību zaudēšanu vai noilgumu.
   5.   Ja 3. punktā minēto pieprasījumu iesniedz pēc tam, kad beidzies divu gadu termiņš no dienas, kad stājies spēkā šis lēmums, tiesības, kuras nav zaudētas vai kurām nav iestājies noilgums, ir spēkā no pieprasījuma iesniegšanas dienas, ievērojot jebkurus labvēlīgākus noteikumus saskaņā ar kādas dalībvalsts vai Alžīrijas tiesību aktiem.
   12. pants
   Šā lēmuma pielikumi
   1.   Šā lēmuma pielikumi ir tā sastāvdaļa.
   2.   Pēc Alžīrijas pieprasījuma pielikumus var grozīt ar Asociācijas padomes lēmumu.
   13. pants
   Stāšanās spēkā
   Šis lēmums stājas spēkā pirmā mēneša pirmajā dienā pēc tā publicēšanas Eiropas Savienības Oficiālajā Vēstnesī.

      …,

            Asociācijas padomes vārdā –

            priekšsēdētājs

      (1)  OV L 265, 10.10.2005., 2. lpp.

      (2)  OV L 124, 20.5.2003., 1. lpp.

      (3)  OV L 166, 30.4.2004., 1. lpp.

      (4)  OV L 284, 30.10.2009., 1. lpp.
   I PIELIKUMS

      ALŽĪRIJAS ĪPAŠO NO IEMAKSĀM NEATKARĪGO NAUDAS PABALSTU SARAKSTS

   …
   II PIELIKUMS

      SPECIĀLI NOTEIKUMI PAR ALŽĪRIJAS TIESĪBU AKTU PIEMĒROŠANU

   …